Dr Ni Share Apa Dia Buat Untuk Elak Guna Plastik Demi Jaga Kesihatan!

Perkongsian daripada doktor ini tentang bagaimana cara yang dipraktikkan dalam menjaga kesihatan elok juga kita sama-sama contohinya.

Nak tahu apakah itu, jom baca perkongsian ini.

AMALAN PLASTIK YANG BAWA PENYAKIT

Saya terbaca beberapa hari lepas mengenai kenyataan KKM mengulas laporan bahan toksik dalam plastik. Didapati tiada bahan toksik pthalates dalam 130 jenis sampel bekas plastik makanan yang diuji sejak 2017 hingga sekarang. Alhamdulillah.

Tapi jangan leka ya..bukan bahan toksik pthalates saja yang ada dalam plastik ya. BPA dan dioxin merupakan antara bahan toksik sangat biasa didapati dalam bekas plastik. Siapa sangka bahan toksik sebegini secara perlahan meresap masuk dalam badan kita..Ganggu kestabilan hormon badan kita.

Masa kita beli air panas dalam bekas plastik..Masa panaskan makanan dalam microwave..Kita terfikir tak bahaya plastik ni? Siapa sangka, amalan ini mungkin punca susah dapat anak..? Berat badan susah turun? Penyakit kencing manis..sakit jantung..kanser?

Benar..kesan bahan toksin persekitaran sumber plastik ini sikit sebanyak.pelan-pelan rosakkan badan..ganggu kestabilan hormon badan kita. Badan jadi radang, streskan DNA, organ buah pinggang dan hati rosak..Alahan macam resdung, ekzema menjadi-jadi..susah nak pulih.

Berapa ramai wanita luar sana ada masalah cramping period yang teruk..ia tidak normal. Walaupun biasa kita perhatikan sekarang.

Berapa ramai ada masalah keradangan dan ketumbuhan rahim..endometriosis, adenomyosis..cyst..polyp dan kanser? Ramai sangat..muda-muda dah ada.

Jom buat perubahan sikit tapi sangat bermakna insha Allah. Saya nak share 10 tips saya biasa amalkan.

1) Minimakan pembelian makanan bungkus dalam plastik kedai. Terutamanya pi kedai makan..Bawak siap-siap bekas plastik kita yang soheh selamat. Pilih plastik ikut resin number selamat.

2) Jika tak bawak bekas plastik sendiri, jangan terus minta bungkus. Cakap je nak dine in…tunggu makanan sejuk..baru minta bungkus. Makanan panas yang kena bungkusan plastik tu yang bahaya sangat.

3) Kedai mamak senang nak skodeng tempat dia buat air. Jika dia guna jug plastik letak air panas..Sori lah..Minum jus buah je la kat kedai tu. Ais kosong pun saya tak berani.

4) Jangan lah minum air panas dalam straw. Jarang orang buat..tapi kedai selalu memang letak air panas dan straw..baru topup ais kan? Air manis tapau dalam plastik terutamanya.

6) Saya elak panaskan microwave apa saja bekas plastik tak kira jenis selamat atau tidak.

7) Botol air mineral atau bekas air plastik jangan amalkan tinggal dalam kereta ya.

8) Masak jangan guna sudip plastik. Jangan sekali-kali. Senduk kayu paling selamat insha Allah.

9) Penapis air panas pilih yang stainless steel. jangan pilih plastik pulak ya.

10) Pemanas air elektrik…MAJORITI di pasaran memang mengecewakan…plastik! Saya memang pilih kaca atau stainless steel saja dalamnya..

Ambil perhatian ya..banyak jenis pemanas air elektrik stainless steel tapi penutupnya.. plastik! Abaikan saja tak berbaloi.

Perkakas memasak, bekas makanan ini kita pakai lama..amalan simpan makanan panas dalam plastik ni kita ulang-ulang kali buat hari-hari. Sikit saja kita ejas.. cakna lebih sikit je bila nampak plastik. Nak elak terus memang tak boleh. Insha Allah sangat signifikan impaknya cegah penyakit.

Jadi jangan hairan jika sakit kronik tak pulih-pulih. Jika diuji kanser nauzubillah tak perlu tengok salasilah keluarga kita untuk cari punca.

Tengok keliling kita saja..Waspada hubungan kimia kita dengan plastik. Takpe lah sikit leceh usaha..Supaya tak sakit dan hidup lebih sejahtera.


Wang Bukan Segalanya. Lelaki Ini Sanggup Lepaskan RM20,000 Demi Surat Khabar Lama Ini.

Semalam, 31 Ogos negara Malaysia meraikan Hari Kemerdekaan buat negara yang ke 64 tahun. Sejarah perjuangan untuk mencapai kemerdekaan akan dikenang sampai bila-bila buat rakyat Malaysia.

Turut menjadi kenangan adalah sebuah surat khabar lama yang mengeluarkan berita bahagian muka hadapan pengisytiharan kemerdekaan pada tahun 1957. Ia dimiliki oleh seorang lelaki yang menetap di Kampung Kekabu dekat Lemal, Pasir Mas Kelantan.

Lebih menarik, surat khabar lama itu telah ditawarkan pada harga RM20,000 oleh seorang lelaki yang berminat untuk memiliki khazanah yang amat bernilai ini.

Memetik laporan Harian Metro, Mohd Tarmizi Ismail, 45, yang memiliki naskhah akhbar The Sunday Times bertarikh 1 September 1957, iaitu sehari selepas pengisytiharan kemerdekaan negara.

Dia menjelaskan, akhbar yang dimilikinya itu mempunyai 32 muka surat lengkap dan gambar hadapan pula adalah gambar pengisytiharan kemerdekaan oleh Almarhum Tunku Abdul Rahman Putra Alhaj yang bertajuk “THIS IS IT!”.

Difahamkan, di akhbar itu ada ditulis naskhah itu dicetak dan dikeluarkan oleh The Straits Times Ltd Cecil Street Singapore dan 111 Pudu Road Kuala Lumpur.

“Saya sebenarnya menemui naskhah akhbar ini ketika merombak rumah pusaka milik arwah kedua ibu bapa, selepas banjir besar 2014 lalu.

“Akhbar ini ditemui bersama sebilah keris pusaka dalam keadaan baik. Selepas meneliti saya dapati ia adalah akhbar lama yang menyiarkan mengenai kemerdekaan negara, iaitu sehari selepas negara mencapai kemerdekaan.”

Arwah bapanya Ismail Salleh yang meninggal dunia pada 1998 adalah peniaga kedai runcit, manakala ibunya Saodah Omar pula meninggal dunia tahun lalu.

Ditawar RM20,000

Siapa sangka, surat khabar ini mempunyai nilai yang tinggi. Melahirkan rasa syukur memiliki khazanah yang diangapnya sebagai satu ‘anugerah’ tidak ternilai berharap dapat dijaga dengan sempurna.

Pernah didatangi seorang lelaki datang melihat naskhah terbabit dan mengatakan ia adalah palsu, tetapi yang peliknya dia menawarkan pula sebanyak RM20,000 untuk membelinya.

“Bagi saya nilai khazanah ini jauh lebih tinggi, dan sekiranya ada pengumpul barangan antik atau pakar yang mahu melihatnya, boleh hadir melihat sendiri di rumah saya.

“Saya kini sedang mencari tempat yang sesuai untuk menyimpannya, bagi mengelakkan ia mengalami kerosakan.”


Merimbun Subur Di Halaman Rumah, Mudahnya Cara Tanam Rosemary. Lelaki Ini Tunjukan Caranya.

Pokok Rosemary atau Rosmarius officinalis sebenarnya berasal dari Mediterranean. Tapi sekarang kita  boleh tanam sendiri di rumah.

Apa kata cuba tanam di halaman rumah. Lelaki ini kongsikan cara yang mudah untuk tanam pokok ini. Lepas ni boleh guna petik bila-bila masa untuk kegunaan masakan dan kesihatan.

Ini pokok rosemary saya, pokok induk sudah merimbun besar. Saya tanam dalam pasu di tempat panas. Berpanas saja. Apabila hujan, basahlah ia ditimpa hujan. Alhamdulillah hidup subur.

MUDAH AJE CARA NAK TANAM

Cara nak biakkan sangat mudah, iaitu patahkan saja rantingnya seperti dalam gambar, dan cucukkan ke tanah dalam pasu, letak di tempat panas dan berhujan. Tak berbumbung.

Alhamdulillah 5 cucuk saya tanam, 4 daripada hidupnya hidup segar jadi 4 pokok baru membesar dengan baik.

Selain gunakan daun rosemary ini untuk masak daging panggang dan barbecue, saya letakkan daun rosemary ni dalam air teh panas. Best!!!

Petang ini saya potong 1 ranting, saya patahkan jadi 2 bahagian dan cucuk ke tanah. Siramkan air. Moga membesar jadi 2 anak pokok baru yang gagah.

Mudah sangat tanam pokok rosemary ini. Boleh cuba tanam sendiri di rumah.

KEGUNAAN ROSEMARY

1.Infused oil.

Pernah dengar tak infused oil? Atau minyak yg telah diserapi dengan herba dan biasa digunakan dalam aromaterapi. Cara utk menghasilkannya dengan rosemary amat mudah. Mula-mula potong batang rosemary (dgn daun sekali) pada ukuran 3 inci panjang. Sediakan 5 keratan. Lepas tu masukkan ke dalam secawan minyak zaitun dan panaskan pada api sederhana selama 5-7 minit. Sejukkan dan simpan di dalam botol untuk digunakan kemudian. Selain utk aromaterapi, minyak rosemary ni boleh digunakan dlm penyediaan salad.

2.Madu Rosemary

Sediakan 5 kerana rosemary berukuran 3 inci panjang. Masukkan ke dalam secawan madu dan panaskan pada suhu sederhana selama 5 minit. Biarkan sejuk selama 45 minit. Keluarkan keratan rosemary tadi dan masukkan madu sahaja ke dalam bekas. Madu rosemary sekarang telah sedia utk digunakan.

3.Minyak Pati Rosemary (Essential oil)

Minyak pati Rosemary boleh membantu melegakan masalah pencernaan, sakit sendi, selesema, sakit kepala dan banyak lagi. Sekarang anda akan belajar cara nak buat minyak pati Rosemary sendiri di rumah. Teknik hampir sama dengan proses menghasilkan infused oil iaitu memasukkan beberapa keratan rosemary ke dalam minyak zaitun. Gunakan ukuran yg sama. Lepas tu masukkan minyak zaitun yg mengandungi keratan Rosemary ke dalam balang kaca dan tutup. Kemudian letakkan balang tadi di bawah cahaya matahari selama 6 minggu. Mudah tak?

4.Melegakan Hidung Tersumbat

Kalau anda sering mengalami hidung tersumbat dan dada terasa sesak sebab sejuk, mungkin kaedah ini boleh membantu. Panaskan air sehingga mendidih menggunakan cerek atau pot. Tungkan air yg masih mendidih ke dalam mangkuk yg besar. Masukkan lebih kurang satu genggam rosemary dan kacau. Boleh guna rosemary segar atau kering. Ambil tuala untuk menutup belakang kepala dan membongkok ke atas mangkuk tadi. Sedut wap air sehingga 10 minit. Tuala tu tujuannya untuk pastikan anda dapat sedut wap dengan maksimum. Boleh ulang beberapa kali. Rosemary ialah antiseptik semulajadi dan ia membantu melegakan hidung tersumbat. Petua ni adalah diantara khasiat herba Rosemary kegemaran saya.

5.Melegakan Kesakitan

Rosemary boleh membantu melegakan kesakitan ulu hati atau angin dalam perut dengan mengambilnya dalam bentuk minuman teh rosemary. Minyak rosemary pula boleh digunakan untuk melegakan sakit gigi, enzima, sakit kepala, sakit urat dan gout. Ciri analgesik (melegakan kesakitan) dan anti-keradangan pada rosemary sebenarnya telah dibuktikan secara saintifik malah telah diiktiraf oleh Badan Kerajaan yg bertanggungjawab meluluskan ubatan di German untuk merawat sakit otot dan artritis.

6.Meningkatkan Tenaga & Kejelasan Mental

Nak mental yg lebih jelas dan keupayaan kognif yg lebih baik? Minum teh rosemary. Ada kajian yg menunjukkan herba ini melambatkan proses penuaan otak manusia. Suatu proses yg secara langsung memastikan anda sentiasa tajam walaupun dah berusia. Bahan kimia yg bertanggungj-awab itu ialah asid Karnosik (Carnosic acid) yg wujud di dalam tumbuhan rosemary. Asid Karnosik ialah sejenis anti-oksidan yg memusnahkan radikal bebas.

7.Kulit Kepala & Badan Yang Sihat

Minyak pati rosemary (essential oil) boleh digunakan untuk merawat kerengsaan pada kulit seperti jerawat atau enzema. Cuma perlu sapu pada bahagian yg sakit. Bagi merawat kulit kepala pula, campurkan ½ cawan rosemary kering dengan ½ cawan minyak zaitun dan panaskan pada api sederhana seketika. Angkat dan biarkan selama 20 minit. Kemudian tapis minyak zaitun dan isikan ke dalam botol. Gunakan minyak ini sekiranya anda nak merawat kulit kepala yg gatal atau berkudis. Sapukan dgn sekata lebih kurang satu penutup botol minyak zaitun tadi ke kepala dan pastikan kepala anda dilumuri sepenuhnya sehingga ke kulit kelapa. Tutup kepala anda dengan tuala dan biarkan selama 20 minit. Lepas tu basuhlah dengan syampu dan bilas dgn air.

8.Dedoran Semulajadi

Badan berbau?? Makan lah daun rosemary selalu. Seeloknya tambah dgn beberapa herba lain seperti Selasih dan Pudina. Saya pasti kalau diamalkan selalu anda boleh berhenti daripada menggunakan dedoran yg mengandungi bahan kimia yg mungkin boleh merisikokan kesihatan anda.

9.Rambut Yang Kuat & Bersinar

Khasiat untuk menguatkan rambut ini memerlukan kombinasi Rosemary & Jelatang (Urtica dioica). Kombinasi ini boleh merawat kelemumur dan melancarkan pengaliran darah yg secara tak langsung menggalakkan pertumbuhan rambut. Tapi kalau payah sangat nak dapatkan pokok Jelatang, sekarang ada banyak produk syampu yg menggunakan kedua-dua herba ini dipasaran.

10.Nafas Yang Segar & Gigi Yg Sihat

Rosemary mempunyai ciri anti-bakteria dan ia boleh digunakan untuk melawan bakteria di dalam mulut penyebab kepada nafas berbau & kerosakan gigi. Caranya mudah saja, Cuma perlu titiskan minyak rosemary ke dalam ubat gigi harian anda. Ataupun sediakan air pembasuh mulut dengan merebus beberapa keratan rosemary ke dalam 2 cawan air. Boleh diguna utk berkumur.


Pesanan Terakhir Mr Steve Jobs, Pengasas Apple Sungguh Inspirasi. Boleh Jadi Panduan Didik Anak!

Pesanan Terakhir Mr Steve Jobs, Pengasas Apple (iPhone, iPad, iPod)
Dia meninggal dunia sebagai Billionaire pada usia 56 tahun Kanser Pankreas dan inilah kata-kata terakhirnya di tempat tidur yang sakit:

“Saya mencapai puncak kejayaan dalam dunia perniagaan. Di mata orang lain, hidup saya adalah lambang kejayaan.
Pandangan orang lain, hidup saya adalah sempurna, namun, selain dari bekerja setiap hari, sebenarnya saya mempunyai hanya sedikit kegembiraan.
Akhirnya, “kekayaan” hanyalah yang saya kejar dalam kehidupan saya.
Pada masa ini, berbaring di tempat tidur yang sakit dan mengingat kembali seluruh hidup saya, saya menyedari bahawa semua pengiktirafan dan kekayaan yang sangat saya banggakan, menjadi pucat dan menjadi tidak bermakna dalam menghadapi kematian yang akan datang.

Anda boleh mengupah seseorang untuk memandu kereta untuk anda, menjana kekayaan untuk anda tetapi anda tidak boleh meminta seseorang menanggung penyakit untuk anda.
Perkara-perkara material yang hilang dapat dijumpai. Tetapi ada satu perkara yang tidak dapat dijumpai ketika hilang – “Hidup”.
Apabila seseorang masuk ke bilik operasi, dia akan menyedari bahawa ada satu buku yang belum selesai dia baca – “Buku Hidup Sihat.”

Apa sahaja tahap kehidupan kita sekarang, dengan masa, kita akan menghadapi hari ketika tirai itu turun. Harta sebenar manusia adalah keluarga, cinta untuk pasangan anda, cinta kepada rakan anda …Layan diri anda dengan baik. Hargai yang lain.
Apabila kita semakin tua, dan dengan lebih bijak, kita perlahan-lahan menyedari bahawa
-memakai jam tangan $ 300 atau $ 30 – mereka berdua memberitahu masa yang sama …
Sama ada kita membawa dompet / beg tangan $ 300 atau $ 30 – jumlah wang di dalamnya sama.

Sama ada kita memandu kereta bernilai $ 150,000 atau $ 30,000, jalan dan jaraknya sama, dan kita sampai ke destinasi yang sama.
Sama ada rumah yang kita tinggal seluas 300 atau 3000 kaki persegi – kesunyian adalah sama.

Anda akan sedar, kebahagiaan batin anda sebenarnya bukan berasal dari perkara-perkara material di dunia ini.
Sama ada anda terbang pertama atau kelas ekonomi, jika kapal terbang turun – anda turun dengannya …

Oleh itu .. Saya harap anda sedar, apabila anda mempunyai pasangan, rakan dan rakan lama, saudara dan saudari, dengan siapa anda berbual, ketawa, bercakap,berhibur.. Itulah kebahagiaan sejati.

Lima Fakta Kehidupan yang Tidak Dinafikan:
1. Jangan mendidik anak-anak anda untuk menjadi kaya. Didik mereka untuk Bahagia. Oleh itu, apabila mereka dewasa mereka akan mengetahui nilai perkara bukan harganya.
2. “Makan makanan anda sebagai ubat anda. Jika tidak, anda harus makan ubat sebagai makanan anda.”
3. Orang yang mengasihi anda tidak akan pernah meninggalkan anda kerana yang lain walaupun ada 100 alasan untuk menyerah, dia akan mencari satu alasan untuk bertahan.
4. Terdapat perbezaan besar antara manusia dengan manusia. Hanya sebilangan kecil yang memahaminya.
5. Anda disayangi semasa anda dilahirkan. Anda akan disayangi semasa anda mati. Jika diantara kedua waktu itu anda mengurus hidup anda dengan baik.
CATATAN TAMBAHAN : Sekiranya anda hanya mahu Berjalan Cepat, Berjalan Sendiri! Tetapi jika anda mahu Berjalan Jauh, Berjalan Bersama!
Enam Doktor Terbaik di Dunia yang sering dilupakan.
1. Cahaya matahari
2. Rehat
3. Bersenam
4. Diet
5. Keyakinan Diri dan
6. Kawan
Kekalkan mereka dalam semua peringkat Kehidupan dan nikmati kehidupan yang sihat.
Semoga bermanfaat!

Kredit: PMA JAYA


“Dah Boleh Sebut Warna, Susu…Saya Menangis.” Anak Speech Delay, Perkongsian Shila Amzah Bikin Sebak

Bagi Shila Amzah, biarpun masih tidak banyak perkataan yang dikeluarkan oleh anaknya, Seth Uwais namun dia amat bersyukur dan begitu berbangga melihat perkembangan anaknya itu setiap hari.

Menerusi Instagramnya, Shila turut memuat naik video Seth yang sedang bermain dan menyebut beberapa perkataan ketika leka bermain.

“Seth perlahan-lahan makin nampak kemajuan dalam percakapannya.

“Dia sudah boleh sebut 50 patah perkataan sekarang. Dia cuba yang terbaik untuk kejar pencapaiannya tapi saya tak pernah berbangga seratus peratus,” ujar Shila dengan nada teruja tatkala berkongsi perkembangan anaknya itu.

Berbanding awal tahun lalu, Seth sudah semakin baik dalam percakapannya. Dan inilah yang membuatkan hati Shila tersentuh melihat pencapaian anaknya.

“Tanpa sebarang perkataan sehingga Januari 2022, kini dia dah boleh sebut perkara asas seperti nombor, warna, bentuk, susu, tidur..Brb,saya menangis 😭 #speechdelay #toddler,” ungkap Shila lagi.

Terbaru, Shila berkongsi tentang perkembangan anaknya itu selepas berjumpa dengan pakar.

Cuba teka ni lagu apa ? Haha😂

Ramai orang tanya pasal seth punya speech delay..

He will be 3 years old in 31st of august.

I was told that he has sensory issues Sebab tu nak reach all the milestones macam budak2 lain seth agak lambat dalam setahun lebih..

Siapa2 yang tanya utk pergi therapy tu, therapist takkan terus suruh buat speech therapy dulu..akan start the occupational therapy dulu then Baru speech therapy.

Siapa2 yang ada therapy centre dekat2 dengan rumah masing2 boleh suggest kat bawah ni k ❤ so we can share information sama2 dengan all mommies.

Masa sha pergi check kat HUKM , doctor kata seth ada suspicion of autism, and that was 6 months ago.

Honestly, environment sangat memainkan peranan yang penting..

Bila tiada lagi anasir yang mengganggu tumbesaran dia , in sha Allah kita just kena sabar..

Seth went from no eye contact, kita cakap pun dia taknak layan..always in his own world ..Tak suka physical touch..

Now clingyyy cuddly, Alhamdulillah ☹

Kalau screen time sha suka bagi dia tengok Ms rachel kat YouTube❤ and sha dah beli trampoline semalam..hopefully it will be able to help seth further juga.


“Secantik Secomel Namanya, Sejuk Mata Memandang.” Nubhan Kongsi Wajah Anak, Pilih Nama Afzan Nayille, Makna Pun Sedap!

Penyanyi Nubhan Ahamad dalam satu perkongsian memuatnaik nama anak bongsunya baru-baru ini.

Perkongsian yang disertai dengan foto keluarga, dia turut memberitahu makna sebalik nama yang dipilih bersama isteri, Dr Afifah Hidayah Tawfek.

Sekitar pertengahan bulan lalu, Nubhan atau nama sebenarnya, Ahmad Nubhan bin Haji Ahamad, 35 baru sahaja menimang cahaya mata ketiga selepas isteri tersayang, Afifah Tawfek selamat melahirkan anak perempuan.

“Assalamualaikum Afzan Nayille binti Ahmad Nubhan. Baby masih berpantang di @paramountpostpartum, balik cepat ya Lili! Abah dah krem pinggang nk berulang Melaka.

“Afzan : kemenangan, Nayille : rahmat (grace). Semoga membesar jadi anak solehah ya anak ku,” ujar Nubhan menerusi kapsyennya.

Nubhan sebelum itu membuat kejutan kepada isterinya yang tersayang dengan menghadiahkannya sebuah klinik gigi.

Ujarnya lagi, hadiah tersebut adalah sebagai tanda rasa syukur serta terima kasih yang tidak terhingga kepada isteri kerana sudi bersusah payah mengandungkan dan melahirkan zuriatnya.

Sementelah dia hanya ingin merialisasikan impian isterinya memandangkan dia merupakan seorang pegawai pergigian sebelum ini. Namun memilih untuk menamatkan kerjaya tersebut sekitar tahun 2020 demi menguruskan rumah tangga dan perniagaan bersama suami.

Nubhan dan Afifah telah mendirikan rumah tangga sekitar tujuh tahun lalu dan sudah menimang tiga orang cahaya mata terdiri dari dua orang perempuan dan seorang lelaki.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


“Berat Tangan Ini Melepaskanmu Sayang, Tetapi Ku Tahu…”. Titipan Istimewa Ibu Buat Neelofa, Sebaknya Baca!

Baru beberapa hari bergelar suami isteri, kisah perkahwinan Neelofa dan PU Riz masih diperkata ramai. Saban masa ada sahaja gambar-gambar yang dimuat naik di media sosial.

Ibu mana yang tidak sebak dan sedih terpaksa melepaskan anak yang selama ini menjadi kesayangan kepada orang lain. Namun, sebagai ibu, Noor Kartini akur, ketentuan ilahi tak siapa boleh menghalang.

Apabila sampai masa dan jodoh si anak, sebagai ibu dia reda dan dalam masa yang bersyukur kerana si anak dipertemukan jodoh yang baik.

Demikian pengharapan dan kata-kata ibu Neelofa di dalam satu perkongsian di laman instagram miliknya.

”Mudah-mudahan Allah memberkahi engkau dalam segala hal (yang baik) dan mempersatukan kamu berdua dalam kebaikan”
.
Allahuakbar Allah Maha Besar, Segala Puji Hanya PadaMu.
.
Syukur Alhamdullilah segala apa yang dirancangkan berjalan dengan baik dan dirahmati.

Kata-kata menyentuh hati dari Noor Kartini itu turut mendapat reaksi ramai.


Begini Cara Nak Didik Anak Kenal Allah.

Ada kalanya kita terdengar anak-anak kita berkata pada jiran atau rakan sekelas mereka, “Buatlah macam tu, nanti di akhirat Allah bakar dia dengan api neraka” ataupun “Eeee, kenapa cakap macam tu? Berdosa, nanti Allah marah..”. Agak meragukan jika dialog-dialog seperti ini datang dengan sendirinya daripada kanak-kanak. Tentu ada orang dewasa yang telah menggunakan dialog tersebut kepada mereka yang kemudiannya diingati oleh anak-anak ini. Di dalam satu sisi, kejadian seperti ini mungkin satu petanda yang baik, kerana ini bermakna anak-anak telah mempunyai kesedaran tentang kewujudan Allah di sekeliling mereka.

Namun, yang agak dikhuatiri tentang dialog-dialog sebegini adalah mesej yang dibawakan tentang sifat-sifat Allah. Kadangkala, oleh kerana perbuatan kita menakut-nakutkan anak-anak dengan Allah, kita telah mencipta satu imej negatif tentang Tuhan dalam kotak pemikiran mereka. Ayat-ayat seperti “Nanti Allah marah,” “nanti masuk neraka,” ataupun “Allah benci orang yang sebegini dan sebegini” seolah-olah mem’promosi’kan kebengisan Allah pada kanak-kanak. Walhal, Allah berfirman dalam sebuah hadis Qudsi yang bermaksud: “Sesungguhnya rahmatKu itu mendahului kemurkaanKu” (Riwayat Bukhari & Muslim).

Persoalannya di sini, mengapakah kita jarang mempromosikan Allah yang Maha Pengasih, Maha Penyayang serta yang Maha Pemberi Rezeki kepada kanak-kanak? Allah hanya diletakkan sebagai penghukum apabila kita telah kehabisan daya untuk mengawal anak-anak kita. Setiap hari, bibir kita berulangkali menyebut kalimah Bismillahirrahmanirrahim (dengan nama Allah yang Maha Pengasih lagi Maha Penyayang) namun kita terus memperkenalkan kebengisan dan kemurkaan Allah kepada anak-anak. Agaknya, jika inilah cara kita memperkenalkan Allah kepada kanak-kanak, adakah mungkin mereka akan merasa gembira dan selamat apabila sedar yang Allah sentiasa bersama mereka? Mungkinkah suatu hari nanti mereka akan membesar dan menjadi orang-orang yang mencintai Allah lebih dari segala-galanya?

Tips membina tanggapan yang benar tentang Allah

Gunakan sumber yang sahih
Kita boleh menggunakan 99 nama Allah untuk memperkenalkan kanak-kanak kepada Pencipta mereka. Dengan adanya garis panduan ini, anak-anak akan didedahkan dengan persepsi yang betul tentang Tuhan mereka. Contohnya, “Allah itu Al-Khaliq, Dialah yang cipta tangan, mata, hidung dan mulut kita. Hebatkan Allah, ciptakan kita ni cantik-cantik?”

Ingatkan ganjaran Allah
Setiap kali anak-anak melakukan kebaikan, ingatkan tentang ganjaran yang bakal mereka terima di akhirat kelak. Contohnya, “MasyaAllah, hari ni Afiq solat dengan mama, lepas tu tolong mama susun pinggan. Mesti Allah suka tengok Afiq buat baik dengan mama dan sediakan Afiq pahala banyak-banyak di akhirat nanti!”

Imbangi kisah teladan

Seimbangkan kisah-kisah azab dan siksa yang menjadi pembalasan pada orang yang fasik dengan kisah-kisah ganjaran yang Allah berikan pada orang-orang yang beriman dan beramal soleh. Kajian mendapati bahawa kanak-kanak mempunyai tanggapan negatif terhadap penghukum. Jadi, kita mestilah berhati-hati dalam membentuk persepsi yang betul terhadap Allah.

Kaitkan kejayaan mereka dengan rahmat Allah
Contohnya apabila anak kita mencapai satu kejayaan, kita boleh katakan pada mereka, “Alhamdulillah, Aiman dah usaha sungguh-sungguh. Mesti Allah nampak Aiman usaha dan Allah berikan keputusan yang baik untuk Aiman.

Beritahu kanak-kanak yang Allah sentiasa sayangkan mereka
Sebagaimana anak-anak perlu tahu yang mereka disayangi oleh ibubapa, pasti mereka merasa lebih selamat dan terhibur apabila mereka mengetahui yang mereka turut disayangi oleh Allah, setiap masa dan ketika.


Amal Rebusan Daun Durian Belanda. Superb Kesannya, Bagus Pulihkan Tubuh!

Ramai orang cakap, minum air rebusan harba bagus untuk tubuh badan untuk kembali aktif dan bertenaga.

Begitu juga jika mengamalkan air rebusan durian belanda. Dikatakan punya banyak manfaatnya dan kesannya telah dirasai sendiri oleh Rosmah sekeluarga.

Mahu lebih ramai mengetahui khasiat amalkannya itu, turut dikongsikan cara penyediaan air rebusan tersebut di media sosial.

Semoga amalan minum air rebusan ini juga serasi dengan diri anda. Selamat mencuba dan ini perkongsiannya.

Petua ni saya dapat dari seorang cikgu bila saya jumpa beliau semasa saya buat cod barang niaga saya.

Alhamdulillah saya minum, bila bangun pagi badan memang rasa ringan. Angin keluar berdesup.

Suami saya pulak mengidap diabetis, tapak kaki selalu kebas, saya rebus dan suami amalkan, Alhamdulillah sekarang kaki dah tak kebas.

Mak sedara saya mengidap barah usus, dah operate tapi masih ada sel barah tu.. Cuma amalkan air rebusan ni saja beliau sembuh.
Alhamdulillah

Tapi semua tu dengan izin Allah, kita di suruh berusaha.

Cara nya ada pada gambar ya, moga dapat memberi manfaat kepada sahabat semua.

Step 1 : Ambil daun durian belanda dengan jumlah yang ganjil. Contoh yang saya buat adalah 33 helai.

Step 2 : Bersihkan daun durian belanda sambil ramas-ramas. Kemudian masukkan 2 jag air iaitu saiz 2.2 liter.

Step 3 : Rebus hingga tinggal separuh air rebusannya.

Step 4 : Simpan air rebusan di dalam bekas.

Step 5 : Minum segelas dan setiap hari saya minum dua atau tiga kali.


“Aduh. Baru Je KPM Benarkan …”-Pelajar Alami Strok Haba Ikuti Aktiviti Larian. Ni Komen Cikgu Fadli, Tarik Perhatian!

Baru sahaja Kementerian Pendidikan (KPM) membenarkan semula pelaksanaan aktiviti luar yang sebelum ini ditangguhkan berikutan cuaca panas. Namun semalam kita dikejutkan dengan berita yang ada seorang pelajar tingkatan tiga mengalami strok haba ketika menyertai aktiviti larian.

Hal ini mendapat pelbagai reaksi dan antaranya yang meninggalkan komen awal di facebook Sinar Harian berkenan  berita tersebut adalah Cikgu Fadli Salleh yang tidak asing lagi buat kita semua.

“Aduh. Baru je KPM benarkan aktiviti luar. Murid-murid baru je gembira, dapat berita gini tak sedap hati nak buat aktiviti luar masa PJ ni. Main bawah bangunan je la sementara ni. Seram” Itu antara komen awal daripada Cikgu Fadli Salleh bila terbaca berkenaan paparan berita ada  seorang pelajar mengalami strok haba ketika menyertai aktiviti larian yang dilaksanakan oleh pihak sekolah.

Ini sekali gus turut menarik perhatian ramai ibu ayah yang turut bimbang dengan keselamatan anak-anak mereka yang dikatakan bakal terlibat dengan aktiviti merentas desa di beberapa sekolah.

Baca artikel menarik lain di sini:

Pelajar Alami Strok Haba, Gara-gara Aktiviti Larian

Memetik berita yang dikongsikan Sinar Harian, Pengarah Kesihatan Negeri Pahang, Datuk Dr Nor Azimi Yunus berkata, pelajar lelaki berusia 15 tahun itu dibawa ke Hospital Pekan selepas mengalami simptom suhu badan terlampau melebihi 39 darjah Celsius, degupan jantung meningkat selain percakapan dan fungsi otak terjejas.

Menurutnya, pelajar tersebut diberi rawatan hidrasi dan sokongan sebelum dirujuk ke Hospital Tengku Ampuan Afzan (HTAA) di sini.

“Pesakit dimasukkan ke unit rawatan rapi (ICU) HTAA dan keadaannya semakin stabil,” katanya melalui satu kenyataan pada Rabu.

Dr Nor Azimi berkata, Jabatan Kesihatan Negeri Pahang mengingatkan orang ramai agar lebih berhati-hati dan mengehadkan aktiviti di luar dalam cuaca panas.

“Sentiasa awasi gejala keletihan dan strok haba dan segera mendapatkan rawatan di fasiliti kesihatan terdekat sekiranya mengalami gejala penyakit akibat cuaca panas,” katanya.


Famili Bonding PKP, Pak Azad Dan Eira Syazira Superb! Ini Sebabnya!

Bahana wabak Covid-19 yang melanda dunia telah menyebabkan kerajaan persekutuan Malaysia untuk melaksanakan PKP bermula daripada 18 Mac yang lalu sehinggalah ke hari ini.

Dalam tempoh ini ibu bapa jangan culas untuk menguruskan emosi anak-anak supaya mereka tidak merasa diabaikan. Memang kanak-kanak teruja duduk dirumah namun, jika tempoh ini, rumah dirasakan bukan lagi ‘syurga’ buat mereka apabila ibu ayah asyik bertengkar dan tiada aura harmoni tentu akan memberi kesan kepada rumahtangga itu serta anak-anak.

Bagi pasangan suami isteri yang hidup gembira ada kalanya suami yang suka berlawak dan menyakat, isteri pula sweet layan suami dan saling melengkapi, pasti keluarga itu penuh ‘warna-warni’ kegembiraan.

Begitu juga dengan kisah keluarga ini. Bagi yang mengikuti pelakon Azad Jasmin di media sosial sudah pasti mengetahui bahawa suami kepada pelakon dan penyanyi, Eira Syazira gemar bergurau dan mengusik termasuk isteri dan ahli keluarganya.

Tambahan pula, warganet  gemar melihat gelagatnya bersama isteri, Eira Syazira melalui video-video yang dimuat naik di laman sosialnya. Memang buat ramai yang tak kering gusi.

Terbaharu, menerusi sesi live bersama Majalah Keluarga, Azad tetap mengundang gelak tawa netizen. Menurutnya isterinya, Eira Syazira, suaminya setiap hari akan menyakat dan mengomol anak-anaknya.

“Dalam tempoh PKP ini memang Pak Azad tiap-tiap hari gomol dan sakat anak-anak. Stres!” Gelak Eira sambil memandang suaminya.

Eira mengakui tempoh PKP adalah masa mengeratkan hubungan kekeluargaan makin rapat.

“Inilah masa untuk bonding time dengan suami dan anak-anak. Seronok anak-anak ada di rumah 24 jam.”

“Semasa PKP rutin saya adalah memasak termasuk melayan kerenah anak-anak. Pak Azad memang suka order je jika nak makan. Pak Azad memang tak masuk dapur. Bagi saya air tangan seorang isteri itu penting untuk menyediakan hidangan buat suami dan anak-anak.”

FAMILI BONDING

Disamping itu, Azad juga memberitahu inilah masa ibu ayah untuk mengeratkan hubungan dengan anak-anak.Jika sebelum ini sibuk bekerja dan anak-anak ke sekolah. Namun PKP memberi hikmah buat mereka untuk lebih rapat dengan anak-anak.

“Memang saya main anak patung dan masak-masak dengan anak saya. Bayangkan saya ada tiga orang perempuan yang berbeza umur. Jadi saya kena jadi orang yang berbeza mengikut umur mereka.

“Ibu bapa jangan buat rumah tu bosan. Ibu bapa juga perlu jadi ‘kanak-kanak’.

Ini supaya kita boleh berkomunikasi dengan mereka,” jelasnya ketika ditanya mengenai rutin sepanjang PKP melayan kerenah anak-anak di rumah.

RUMAH SEAKAN TAMAN PERMAINAN

Apabila PKP tentu anak-anak tidak boleh berada di luar. Pastinya anak-anak ingin bermain permainan seakan di taman permainan kanak-kanak. Namun itu tidak menjadi masalah buat keluarga harmoni ini.

Azad memberitahu, rumahnya seakan taman permainan apabila diruang tamu terdapat papan gelongsor untuk anaknya bermain begitu juga dibilik tidur. Namun itu tidak menjadi masalah buat mereka asalkan anak-anak tidak merasa bosan duduk di rumah. Malah ia adalah salah satu cara untuk mengawal anak-anak daripada bermain gajet dalam tempoh yang lama.

Namun, pembelajaran di rumah juga turut diberi penekanan. Eira Syazira memberitahu bahawa anak-anak turut mengikut pembelajaran sekolah dan mengaji Al-Quran secara online dalam tempoh PKP ini.

BANTU FRONTLINERS

Dalam pada itu, Azad turut berkongsi memberi sumbangan makanan kepada anggota keselamatan yang bertugas lewat malam. Beliau bekerjasama dengan sebuah restoran bagi menyediakan bungkusan makanan tersebut. Katanya inilah sumbanganya untuk menghargai frontliners yang bertugas dalam tempoh PKP.

“Jika kita tiada wang, kita sumbangkan makanan atau kita doakan agar mereka semua terus diberikan kesihatan.”

Beliau juga sempat berpesan kepada rakyat Malaysia dalam nada seakan ucapan ‘Yang Berhormat’ supaya kekal duduk dirumah supaya memudahkan urusan kerja para frontliners. Gelagatnya mengundang berdekah dikalangan netizen.

TIP BAHAGIA PKP

Pasangan suami isteri ini sempat berkongsi tip bahagia semasa PKP.

“Apabila kita tak ada masalah dengan isteri. Secara automatik tidak akan ada masalah dengan anak-anak.” Pak Azad berkongsi tip.

Sumber gambar: Instagram Eirasyaziraofficial


Terapi Sihat Dengan BUNGA, Floria Diraja Pasti Buat Isteri Hilang Stress, Suami Take Note Ya!

Kes-kes kemurungan yang membelenggu wanita hari ini semakin membimbangkan. Gagal menguruskan tekanan diri antara penyebab kemurungan teruk yang melanda para isteri.

Tak perlukan wang dan modal yang banyak untuk gembirakan hati isteri. Belikan bunga sekuntum untuk isteri pun sudah memadai. Isteri rasa nak lompat bintang. Hati rasa berbunga riang. Betapa hari itu hari paling bahagia, dapat gembirakan mood dan rasa seorang isteri. Tak susah kan?

Jika isteri sukakan bunga ada baiknya suami sambung aktiviti untuk gembirakan hati isteri dengan berkunjung ke Floria Diraja yang bakal berlangsung pada hujung bulan ini.

Mood wanita walau tengah sedih, bila lihat sahaja bunga-bungaan penuh warna-warni pasti buat hati isteri gembira. Jadi suami kenalah bawa isteri dan anak-anak ke sini. Barulah ceria seisi keluarga.

Apa uniknya Floria Diraja kali ni? Ni anda kena tahu.

10 Tahun Kegemilangan Floria
Diam tak diam, Floria, Festival Bunga dan Taman yang merupakan acara tahunan di Putrajaya ini sudah pun masuk tahun kali ke 10 anjurannya.

Penganjurnya, Perbadanan Putrajaya (PPj) dengan sokongan Kementerian Wilayah, Kementerian Pelancongan, Seni dan Budaya Malaysia serta Tourism Malaysia kali ini menawarkan lebih kegembiraan buat semua pengunjung.

Bakal berlangsung pada 25 Ogos hingga 2 September ini, Floria kali ini lebih istimewa kerana bakal berlangsung sempena sambutan Hari Kemerdekaan. Berlokasi di Anjung Floria Event Centre, Presint 4, Putrajaya, Floria menyenaraikan lebih 400, 000 pokok dari pelbagai jenis spesis dan kultivar bunga-bungaan.

Antara bunga yang dipamerkan adalah bunga raya, orkid, Heliconia, ros, bunga kertas, Begonia, Lily, Kekwa dan banyak lagi. Jadi dapatkan isteri dan anak-anak bergambar di sini. Mengabadikan detik indah dengan bunga-bungaan pasti buat hilang rasa stress.

Soft Launch Floria Diraja Putrajaya yang berlangsung semalam dirasmikan oleh YB Tuan Haji Khalid Abd Samad, Menteri Wilayah berlangsung dengan cukup meriah. Menurut kata beliau, Floria kali ke 10 ini tambah meriah dengan penajaan beberapa syarikat gergasi yang cukup hebat.

Floria kali ini dibahagikan kepada beberapa komponen yang antaranya seperti Wonder Garden, Miniature Garden, Disigner Boutique Garden dan banyak lagi. Paling menarik pengunjung akan berada seperti di alam ‘wonderland’ kala melepasi ‘Meadow’, hamparan bunga pelbagai warna. Hebat!


Pastikan Kereta Sentiasa Berbau Wangi & Harum, Tak Perlukan Kos Mahal, Ikut Petua Ni Jer!

Tak dinafikan kereta kalau lama tak dibasuh memang meninggalkan bau yang kurang enak. Apa lagi kalau banyak terkesan kesan tumpahan makanan ketika dalam perjalanan.

Bau sisa makanan atau tumpahan air minuman pada kerusi kereta oleh anak-anak kita yang sedang membesar adalah perkara biasa. Kadang-kadang belum sempat kering lagi dah tumpah semula pada karpet atau kerusi.

Kalau tak sempat untuk membasuh kereta ada baiknya anda cuba beberapa petua untuk hilangkan baunya. Mengikut petua yang dikongsikan oleh Ahmad Aizatnur Zakaria di instagramnya ini juga patut anda cuba. Bukan hanya bau busuk hilang, malah kereta juga kekal segar seperti baru dicuci.

Menariknya, petua yang dikongsikan olehnya ini cukup mudah malah tak gunakan kos yang mahal pun. Jom kita cuba. Memang menarik!

Berikut adalah cara-cara yang ditunjukkan olehnya.

1. Sediakan satu bekas plastik. Saya pakai bekas beli “tau fu fa”.

2. Ambil satu getah gelang. Saya ambil di dapur. Ada banyak.

3. Ambil sehelai kertas tisu di ruang tamu.

3. Satu sudu besar kopi Nescafe.

Siapkan seperti dalam gambar di atas lalu simpan di bawa kerusi kereta anda. Sifat kopi memang menghilangkan bau yang kurang enak. Insyallah masalah bau yang kurang enak akan diserap oleh bau kopi yang segar aromanya.

Macam Nak Wangikan Kereta?
Bukan semua orang boleh gunakan pewangi yang dijual dipasaran. Ada yang alah dengan bau-bauan ini malah tak kurang juga yang boleh terus muntah bila menggunakan pewangi kereta. Penghidap asma biasanya cukup alah dengan pewangi kereta. Setuju tak?

1. Daun Pandan
Hiris daun pandan nipis dan masukkan ke dalam bekas yang sedikit terbuka di atasnya. Biarkan sahaja dan hasilkan kereta akan lebih harum dan segar.

2. Lemon
Sediakan dua hirisan lemon dan letakkan di dalam kereta anda. Buka sedikit tingkapnya supaya ada udara yang masuk untuk bertindak balas. Biarkan sahaja lemon dan hasilkan bau bukan sahaja hilang tetapi juga lebih harum.

3. Limau Purut
Limau parut juga bertindak seperti lemon. Hiris dan letakkan di dalam kereta anda. Biarkan aromanya meresap pada seluruh kereta anda.

Kredit: Ahmad Aizatnur Zakaria


PKP Tukang Tak Boleh Datang, Suami  Buat Sendiri Kabinet Dapur. Belajar Di Youtube, Jimat RM1000!

Seronoknya apabila memilik dapur yang kemas dan cantik. Lagi suka jika mempunyai kabinet dapur. Macam-macam barang boleh letak dengan mudah. Dapur pun kelihatan lebih bersih.

Namun untuk upah orang membuatkan kabinet dapur memerlukan modal yang banyak.

Bagaimana pun ada kemahiran bertukang boleh buat seperti apa yang dilakukan oleh saudara, Mohd Zakri ini untuk isteri tersayang.

Bagi yang newbie boleh tengok langkah demi langkah cara buat kabinet dapur. Lelaki ini siap sediakan lukisan plan bagaimana membuat kabinet. Lengkap dan detail!

Projek Mega PKP. Memasang Pintu Kabinet Dapur.

Cerita dia macam ni. Anak aku yang hero baru setahun lebih tu asyik dok punggah barang-barang kat dapur. Bini aku dok mengeluh tak larat nak kemas balik. Dia minta aku cari tukang mai buat.

Aku servey harga nak buat dengan bagi ukuran. Anggaran kos lebih kurang RM1500 dan kalau nak tambah drawer kena topup lagi RM200. Total dekat RM1700 juga la nak kena stanby. Duit tu cukup dah tapi masalah dia kawasan Daerah aku PKPD. Tukang tak boleh nak mai.

So aku study cara-cara nak buat kat dalam blog dan youtube. Nampak senang ja. So aku offer kat bini aku nak buat sendiri.

Alhamdulillah siap juga akhirnya. Aku buat makan masa dekat sebulan juga sebab dengan komitmen kerja sekali tak boleh nak tumpu. Tapi bagi yang pakar aku ingat dalam 3 atau 4 hari boleh siap dah.

Dekat bawah ni aku kongsikan barang-barang nak kena beli. Jangan pm aku nak suruh buat pulak. Aku hanya buat kat rumah sendiri ja na. hehehehe

Langkah demi langkah

Gambar sebelum. Bini aku letak tirai jenis plastik.

Keadaan bila buka tirai tersebut. Kes ni la anak aku dok kerap mai dapur nak punggah barang.

Sebelum nak bina apa-apa kita buat pelan dulu. pelan ni bukan apa supaya kita senang nak kira barang yang nak beli nanti.

Kos jimat RM1000

Ni senarai barang termasuk harga masa aku beli. Mungkin kat tempat hampa boleh dapat harga lagi murah dari ini. Sebelum ni aku ada buat servey untuk nak pasang pintu kabinet ni. Anggaran tukang tu bagi RM1500. Tu baru pintu. Kalau nak buat drawer kena tambah dalam RM200. So total akan jadi RM1700. Ni kalau buat sendiri lebih kurang jimat dekat RM1000 juga la.

Ni contoh barang yang diperlukan untuk nak pasang pintu kabinet ni. Cuma takdak gambar Soft Close Hinge ja pasang dah pasang semua dah tak sempat nak masuk gambar kat sini.

Ni barang aku beli bawa balik sendiri. Sebab dalam daerah aku PKPD. Kebetulan aku kerja di daerah lain. So, beli minta kedai tolong potong bagi jadi saiz yang boleh masuk dalam kereta.

Barang-barang ni kena lapik bagi elok. Takut calar kat cermin dan dashboard.

Antara tool aku aku gunakan. Ada lagi yang tak masuk ni seperti Measuriang Tape dan Apit G. Lepa malu nak ambik gambar so aku ambik yang ni ja la.

Benda ni sangat membantu. Hampa nak potong sudut 90 darjah dan 45 darjah mudah. Dan potongan lebih tepat.

Ni meja mini bengkel aku. Dok belakang rumah. Kecik ja. Beda aku sorang nak bertukang.

First sekali kita kena buat kerangka kabinet dulu.

Proses menyiapkan kerangka kabinet

Alhamdulillah. Siap dah kerangka. Boleh start buat pintu pulak.

First time buat pintu ni memang kekok wei. Dua tiga kali gak potong nak bagi dapat ukuran tepat.

Tinggal 1 pintu lagi. Bahagian lain nak buat drawer.

Ok. Proses nak buat drawer.

Siap dah drawer kita cuma nak buat laci ja letak kat situ.

Siap dah 2 laci. lagi 2 lagi. laci aku palai kayu pallet. Bahagian bawah laci aku pakai Aluminium Composite Panel.

Alhamdulillah. Siap dah semua.

Keadaan bila dah tutup semua pintu dan laci. Belum koyak plastik lagi.

Tadaa. Bila koyak plastik akan jadi macam ni. Asal nak boh kaler putih. Tapi kedai tu ada stok kaler ni ja. Ok la masuk dengan table top hitam.

Ok la tu baru pertama kali buat.

Pandangan depan dapur.

Pandangan depan sinki.

Saja nak promote baju tu. Sambil-sambil tu ampa boleh masuk dalam Youtube search AYAH IZZ CHANNEL. Banyak juga video-video DIY yang member aku tu buat.

Bagi yang ingin mencuba DIY buat ikuti panduan yang dinyatakan ini. Selamat mencuba!

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


Ini Cara Cepat Kupas Dan Tanam Bawang Putih Dengan Air, Rupanya Lagi Mudah Dan Bersih!

Bawang putih sering digunakan dalam masakan, perubatan, dan dan sebagainya. Bawang putih ataupun nama saintifiknya Allium sativum mempunyai pelbagai khasiat. Lantaran itu ia menjadi bahan yang wajib dibeli setiap kali ke pasar.

Namun ada juga cuba menanam tanaman ini. Tahukah anda bahawa, daun bawang putih ini amat sedap untuk masakan. Rasanya lazat dan lebih kuat daripada daun bawang.

Selain mengunakan kaedah mengunakan tanah, ada juga mengunakan cara merendam dalam air. Rupanya cara ini lebih bersih dan mudah. Siap boleh diletakkan di tepi tingkap rumah lagi bagaikan hiasan dekorasi rumah!

2. Guna pencungkil besi ini untuk membuat kulit bawang.

3. Apabila kulit bawang sudah lembut, kulit bawang putih mudah dikupas. Bagi yang nak untuk masakan pun boleh guna cara ini.

4. Wow, Dah siap. Cantik dan kemas.

5. Setiap labu bawang putih direndam dalam gelas berisi air.

6. Telah tumbuh tunas

7.Beberapa hari, bawang putih menunjukan hasilnya. Daun bawang tumbuh dengan subur. Daun bawang putih sedap dibuat untuk masakan. Tak perlu dah guna medium tanah!.

Ramai memuji tip yang dikongsi dan berpendapat ia cara yang mudah dan bersih.


Rumah Pusaka Pernah Viral Hanyut Banjir Tinggal Tangga, Kini Nenek Rohana Terima Rumah Baru

Masih ingat lagi kejadian yang menyedihkan pada 18 Disember lalu di mana banyak kawasan di Selangor mengalami bencana banjir.

Tidak terkecuali sebuah keluarga kehilangan rumah pusaka keluarga berusia 53 tahun yang hanyut dalam kejadian banjir pada hari berkenaan.

Berita gembira menerusi Facebook, Ebit sempat gambarnya bersama Rohana, 76, di hadapan rumah baharu terbabit.

Wargamaya meluahkan syukur melihat akhirnya keluarga ini mendapat kediamaan baru. Malah tangga pusaka kekal buat kenangan.

Sebak rasa pagi ni. Ziarah Nenek Rohana 76 tahun yang rumahnya hanyut banjir cuma tinggal tangga di Hulu Langat. Masa tu satu Malaysia tular kisah nenek ni.

Kami bantu bina semula rumah baru. Hadiahkan rumah baru untuknya. Ini semua dari Allah.

Menangis nenek tadi ucap terima kasih dan memberi semangat baru untuknya. Beliau lemah masa tu dan tak kuat.

Kini menangis terharu melihat kasih sayang Allah padanya. Bersungguh-sungguh ajak saya datang bawa keluarga mandi-mandi sungai di belakang rumahnya.

Terima kasih ASL Construction Malaysia kontraktor menyiapkan rumah makcik. Banyak lagi rumah lain yang kami bina selalu minta bantuan mereka. Mereka tak berkira dan kerjanya cantik kemas. Terima kasih semua yang bersama Pertubuhan Kasih Umat Malaysia selama ini. Terima kasih semua adik beradik yang sangat baik, jiran tetangga dan masyarakat Malaysia yang baik.

TANGGA MASIH ADA, JADI KENANGAN

Syukur kita bersama dapat menggembirakan seorang wanita seperti mak kita. Ya Allah berilah kesihatan buat Nenek Rohana dan bahagiakan hatinya dan jagalah dirinya sentiasa. Terimalah sedikit usaha kami ini. Hanya RedhaMu yang kami harapkan.

Sumber: Ebit Lew


Suami Isteri Pun Ada batas Aurat, Betul Ke?

Banyak-banyak benda, aurat benda paling perlu kita jaga.

AURAT ANTARA SUAMI ISTERI

SOALAN :

Saya ada satu kemusykilan tentang aurat suami isteri.

Saya dengar ustaz sebut tiada aurat lagi antara suami isteri yaitu tidak haram lagi suami melihat sekelian badan isterinya termasuk faraj. Dan beberapa orang ustaz yang lain juga berkata seperti itu.

Tapi saya ada dengar pula orang kata walau pun suami isteri dilarang melihat farajnya kerana bolih merosakkan mata.

Mohon penjelasan terima kasih.

JAWAPAN :

Ulamak sepakat bahawa suami isteri tiada aurat antara keduanya dengan makna suami tidak haram melihat semua anggota badan isterinya dan isteri pula tidak haram melihat semua anggota badan suaminya.

Ada pun melihat kepada faraj maka ulamak telah berselisih pada hukumnya yaitu pendapat yang sahih adalah harus dan pendapat yang lain mengatakan makruh.

Telah diriwayatkan daripada Muawiyah bin Haidah r.a. berkata ia :

يا رسولَ اللَّهِ عوراتُنا ما نأتي منها وما نذَرُ قالَ احفَظْ عورتَكَ إلَّا من زوجتِكَ أو ما ملكت يمينُكَ

Artinya : “Aku telah berkata : Wahai Rasulullah! Aurat kami apa yang kami datangi daripadanya dan apa yang kami tinggalkan? Jawab Rasulullah : Peliharalah auratmu kecuali dari isterimu atau hambamu.” (Hadith riwayat Tirmizi)

Maksudnya Muawiyah bertanyakan Rasulullah saw anggota manakah yang bolih dizahirkan dan anggota mana pula yang tidak harus dizahirkan. Lalu Rasulullah saw menyuruh supaya menutup aurat dari dilihat oleh manusia melainkan isteri dan hambanya sahaja.

Berkata Al-Hafiz Imam Ibnu Hajar :

وَمَفْهُومُ قَوْلِهِ ( إِلَّا مِنْ زَوْجَتك ) يَدُلُّ عَلَى أَنَّهُ يَجُوزُ لَهَا النَّظَرُ إِلَى ذَلِكَ مِنْهُ ، وَقِيَاسه أَنَّهُ يَجُوزُ لَهُ النَّظَرُ ”

Artinya : “Dan yang difahami perkataannya ‘melainkan dari isteri’ itu menunjukkan atas bahawasanya harus bagi isteri itu melihat yang demikian itu daripada suaminya. Dan qiasnya ialah harus bagi suaminya oleh melihat (kepada isterinya).” (Kitab Fathul Baari Syarah Sahih Al-Bukhari)

Telah berkata oleh Imam Ibnu Quddamah :

وَيُبَاحُ لِكُلِّ وَاحِدٍ مِنْ الزَّوْجَيْنِ النَّظَرُ إلَى جَمِيعِ بَدَنِ صَاحِبِهِ ، وَلَمْسُهُ ، حَتَّى الْفَرْجِ
وَلِأَنَّ الْفَرْجَ يَحِلُّ لَهُ الِاسْتِمْتَاعُ بِهِ ، فَجَازَ النَّظَرُ إلَيْهِ وَلَمْسُهُ ، كَبَقِيَّةِ الْبَدَنِ

Artinya : “Dan diharuskan bagi setiap seorang dari suami isteri melihat kepada sekelian badan masing-masing dan menyentuhnya sehinggalah kemaluannya.

Dan dari kerana sungguhnya faraj itu halal bersedap-sedap dengannya maka haruslah melihat kepadanya dan menyentuhnya seperti bahagian badan yang lain.” (Kitab Al-Mughni)

Berkata Imam Nawawi :

فصل: ومن تزوج امرأة أو ملك جارية يملك وطأها فله أن ينظر منها إلى غير الفرج وهل يجوز أن ينظر إلى الفرج؟ فيه وجهان: أحدهما لا يجوز لما روي أن النبي صلى الله عليه وسلم قال: “النظر إلى الفرج يورث الطمس” والثاني يجوز وهو الصحيح لأنه يملك الاستمتاع به فجاز له النظر إليه كالفخذ

Artinya : “Ini satu fasal. Dan siapa yang berkahwin akan seorang perempuan atau memiliki hamba perempuan yang halal watinya maka harus baginya melihat daripadanya kepada selain faraj. Dan adakah harus dia melihat kepada farajnya? Maka padanya ada dua pendapat : Salah satunya tidak harus kerana satu riwayat bahawa Nabi saw bersabda : Melihat kepada faraj itu mewarisi buta. Dan pendapat yang kedua harus dan ialah pendapat yang sahih kerana sungguhnya suami memiliki bersedap-sedap dengannya maka harus bagi suami melihat kepadanya sebagaimana paha.” (Kitab Al-Majmu’)

Dan riwayat yang mengatakan melihat faraj itu merosakkan mata itu sanadnya dhaif.

Tersebut pada Kitab Al-Iqna’ ala Abi Syuja’ :

وأما خبر النظر إلى الفرج يورث الطمس أي العمى كما ورد كذلك فرواه ابن حبان وغيره في الضعفاء بل ذكره ابن الجوزي في الموضوعات .

Artinya : “Dan ada pun riwayat bahawa melihat kepada faraj itu mewarisi buta sebagaimana datang seperti demikian itu telah meriwayatkannya oleh Ibnu Hibban dan lainnya dalam kumpulan hadith dhaif bahkan Ibnu Al-Jauzi menyebutnya dalam kumpulan hadith maudhu.”

Dan sebahagian ulamak mengatakan hadith tersebut sanadnya hasan dan menanggung mereka itu atas larangan yang bermaksud makruh.

Berkata Syeikh Zakaria Al-Ansari :

وخبر النظر إلى الفرج يورث الطمس أي العمى كما ورد كذلك رواه ابن حبان وغيره في الضعفاء، وخالف ابن الصلاح فقال إنه جيد الإسناد، ومع ذلك فهو محمول على الكراهة كما قاله الرافعي

Artinya : “Dan riwayat bahawa melihat kepada faraj itu merosakkan mata sebagaimana datang seperti demikian yang telah meriwayatkannya oleh Ibnu Hibban dan lainnya dalam hadith-hadith dhaif. Dan telah menyalahi oleh Ibnu Solah berkata ia sanadnya elok dan serta yang demikain itu ia ditanggung atas makna makruh sebagaimnana berkata oleh Ar-Rafie.” (Kitab Asnal Matalib)

KESIMPULAN

Suami isteri tidak ada batas aurat yang mesti ditutup dari dilihat oleh keduanya.

Sekalipun pendapat yang sahih harus melihat kepada faraj sebaiknya lihat itu pada ketika perlu sahaja yaitu ketika bersama kerana meraikan pendapat yang memakruhkannya.

wallahua’lam
ustaz azhar idrus


“Kematian Yang Dicemburui, Syahid Buatmu Sahabat.” Sukarelawan Meninggal Dunia Ketika Bantu Misi Banjir

Innalillahiwainnalillahirajiun.. perginya tatkala dia sedang mencurahkan bakti membantu mereka yang ditimpa bencana.

Demikian perkongsian mengenai Allahyarham Ahmad Zaki bin Mahbar dilaporkan meninggal dunia saat bertugas dalam Ops Banjir di Bukit Changgang, Sepang.

Ketua Kor Jabatan Amal Pusat merangkap Komandan Jabatan Amal Malaysia (JAM) Kawasan Mersing itu menghembuskan nafas terakhir di Hospital Banting selepas pitam dan tidak sedarkan diri.

Berita mengejutkan itu turut dikongsikan di laman Facebook rasmi Jabatan Amal Negeri Johor.

“Dukacita dimaklumkan Jabatan Amal Malaysia Negeri Johor kehilangan sebutir permata.

“Salam takziah buat keluarga Ahmad Zaki bin Mahbar diatas pemergian beliau selepas dikejarkan ke Hospital Banting pitam dan tidak sedarkan diri sebentar tadi.

“Allahyarham dari Jabatan Amal Malaysia Negeri Johor merupakan Komandan Amal Kawasan Mersing merangkap Ketua Kor Marin Jabatan Amal Malaysia ke negeri Selangor untuk bantu misi pembersihan pasca banjir di Bukit Changgang, Labohan Dagang dan kawasan sekitar.

“Semoga rohnya dirahmati ALLAH. Al-Fatihah,” titipnya.

Perkongsian tersebut mengejutkan ramai pihak, rata-rata  melahirkan rasa sebak dan sedih dengan kehilangan insan berhati mulia itu termasuk Tuan Guru Tan Sri Abdul Hadi Awang serta pendakwah PU Ikhsan.

Berita hiba tersebut turut dikongsikan oleh Ahli Dewan Undangan Negeri (ADUN) Penaga, Mohd Yusni Mat Piah menerusi laman Facebooknya petang tadi.

KEMATIAN YG DICEMBURUI 😢

Tuan Zaki Komandan Jabatan Amal Malaysia (JAM) Kawasan Mersing, merupakan salah seorang sukarelawan Khidmat Malaysia Negeri Johor meninggal dunia ketika bertugas dalam ‘ops banjir’ di Bukit Changgang Sepang.

Beliau pengean dan terus dibawa ke hospital daerah Banting. Diisytiharkan meninggal di sana.

Sangat besar pengorbanan beliau yang turut terlibat dalam operasi banjir bersama dengan anggota-anggota Jabatan Amal Malaysia lainnya dari seluruh negara.

Semoga diganjari dengan sebaik-baik ganjaran disisi Allah SWT dan ditempatkan bersama para Syuhada.

إنا لله وإنا إليه راجعون.

اللهم اغفر له وارحمه وعافه واعف عنه.

Sebanyak mana air yg Allah kirimkan ujian buat kita semua, akan jd “rezeki” penyaksian buat beliau dihadapan Allah. doakan ya semoga kita juga diberikan kematian sebegini ❤

ALFatihah.


“Saya Selalu Doa, Ya Allah Saya Nak Duduk & Mati Di Sana.”  Kak Ton Kongsi Impian Mahu Tinggal Di Mekah.

Tagline’ ‘Comel tak Kak Ton? Cukup sinonim dengan pengusaha produk ini. Daripada dewasa sehingga kanak-kanak, terikut-ikut untuk mengajuknya.

Walaupun ada yang sinis mendengar ungkapan tersebut, namun wanita yang bergelar jutawan ini tidak pernah ambil kisah sama sekali dan terus-menerus melakukannya bagi menarik perhatian bagi membuatkan iklannya sentiasa diingati ramai.

Kak Ton atau nama sebenarnya Zaiton Hassan  antara jutawan kosmetik yang popular di Malaysia. Berdarah Melayu kacukan Pakistan,Arab, Thailand dan Laos. Kak Ton juga memiliki Ijazah Perakaunan dari Universiti Lam Kam Heng, Bangkok.

Sudah mempunyai bangunan wismanya yang sendiri, Kak Ton terus mengorak langkah melebarkan perniagaan dengan lebih pesat lagi. Namun, dengan kemunculan ramai pengusaha produk baru di pasaran, Namanya sedikit tenggelam.

Terbaru, beliau ditemui dalam satu majlis pelancaran produk minuman kecantikan milik anak perempuannya, Nadia Annuar.

“Insyaallah tak lama lagi akan keluar dengan produk baru tak lama lagi. Sebenarnya saya slow down kerana waktu tengah naik, tak ada lawan. Tetapi bila saya naik ramai yang lawan. Tetapi memandangkan, ada pelanggan tetap, saya tak bimbang soal persaingan. Saya orang lama dan ibarat ‘legend’ dalam bidang ini.

“Saya jenis orang yang suka berniaga tetapi bukan hanya fikirkan tentang soal keuntungan semata-mata, tetapi juga hal pahala dan sebagainya dalam fikiran. Kerana itu akan datang saya akan keluarkan produk yang berbeza dengan apa yang ada dan dikeluarkan oleh pengusaha yang lain.

“Apabila anak masuk bisnes, saya sokong dan selalu cakap, nasihat supaya ikhlas dan buat yang terbaik untuk pengguna. Nanti kita nak tanggung dosa. Esok mati tak larat kita nak tanggung benda itu. Kebetulan anak saya, Nadia memang berbakat dalam bidang ini. Mungkin dia mewarisi bakat ibunya, “seloroh kak Ton.

Dalam usianya yang sudah menjangkau 61 kini, akui Kak ton dia memberi masa tiga tahun lagi untuk aktif dalam bidang bisnes. Malah, beliau berharap akan  ‘boom’ lagi sekali lagi sebelum mengambil keputusan untuk bersara

“Dalam masa 3 tahun mungkin saya sudah behenti dan waktu itu mungkin saya berada di Mekah atau Madinah. Soal bisnes itu terpulang kepada anak-anak sama ada mereka mahu meneruskan atau tidak.  Lagipun mereka punya bakat dalam bidang ini.

“Impian saya sejak dahulu lagi adalah untuk tinggal di Mekah. Sepatutnya saya sudah pergi lama di sana. Dulu waktu muda-muda bekas suami saya adalah pramugara. Jadi, merata tempat pergi seluruh dunia. Tetapi sejak buat produk dan usia sudah lanjut, saya suka bawa orang pergi umrah dan Mekah.Apabila duduk di situ kita rasa tenang.

“Kerana itu hati saya selalu ada di sana.  Saya selalu minta yang satu ni padaNya, Ya Allah saya nak bersara dan duduk di Mekah atau Madinah dan nak mati di sana.

“Soal anak-anak tak ada masalah kerana bukan akan tinggal terus. Boleh pulang sesekali. Waktu tiga tahun itu saya rasa Boy pun sudah berkahwin. Jadi saya rasa kehidupan mereka sudah teratur,” jelas Kak Ton lagi.

Sempat menitipkan nasihat buat anak-anaknya, ujar Kak Ton rezeki itu datang dari Allah dan harus cari yang halal.

“Saya selalu tanya orang, DUIT datang dari mana. Tapi tak ada yang boleh jawab. Saya selalu ajar pada anak-anak DUIT datang dari Doa, Usaha, Ikhtiar dan Tawakal. Baru jadi DUIT yang halal. Kita kalau nak cari rezeki, kena cari yang halal, jangan menipu.

“Saya tak pernah cakap produk saya boleh tapi Kun Fa Ya Kun, insyaaallah cuba Selawat Nabi dan alhamdulillah, produk saya masih diminati. Walaupun lama tak muncul, namun produk tetapi menjadi pilihan pengguna sehingga kini,”ungkap kakTon sebelum menutup perbualan.

Ingat pesanan Kak Ton, macam mana pun anda berusaha dalam mencari rezeki, rezeki yang halal jua yang akan membawa kepada keberkatan. #keluargamag


Tip Memasak Ekspres Di Dapur, Wanita Ini Kongsi Cara Siapkan Pes Masakan

Tugas memasak sebenarnya tidak semudah disangka. Jika tersalah teknik, hidangan yang diharapkan membuka selera mungkin bertukar mimpi ngeri.

Namun ada caranya nak masak dengan cepat dan sedap. Anda boleh buat banyak-banyak dan simpan dalam peti sejuk beku apabila hendak memasak.

Menarik dengan perkonsian wanita ini, Izyan Alias yang menunjukkan cara membuat bahan-bahan masakan awal  bagi memudahkan proses masakan.

Ikuti cara memasak ekspres untuk ibu bekerja dan surirumah ‘supermom’.

TIP JIMAT DAN PANTAS MEMASAK WALAUPUN TAK ADA MASA

1. Beli lauk basah 1-2x sebulan secara pukal. Ayam pulak Egie beli ayam organik (whole, rangka dan dada ayam)

2. Weekend setiap 2 minggu sekali, sediakan segala jenis sambal dan pes bawang. Senang nak masak, cedok2 je.

3. PES BAWANG: Bawang merah, besar dan putih, blend dengan minyak masak. Jangan letak air langsung. Kalau bawang 3/4 blender, minyak boleh letak 1/3. Then blend halus. Tumis sampai naik minyak guna api slow.

4. PES CILI KISAR: Potong kasar cili kering, rebus. Tapis. Then blend dengan minyak masak jugak. Tumis sampai naik minyak.

5. PES SAMBAL PENYET (Cara Egie): potong kasar cili besar, cili padi, bawang merah dan bawang putih, goreng sampai bawang perang sikit. Sejukkan. Then blender bersama minyak gorengan. Lepas tu tumis balik sekejap lagi bersama garam gula secukup rasa untuk keringkan sikit lagi air. Kali ni tumis kejap je.

6. SAMBAL NASI LEMAK: Tumis bawang kisar dulu sampai kering air, baru masukkan cili kisar. (Ni kalau guna bawang dan cili yang belum dimasak di nombor 3 dan 4) tips ni untuk elakkan sambal tumis merecik menggila.  Jangan lupa masukkan daun pandan, asam keping dan bilis tumbuk. Masukkan garam gula secukup rasa. Tambah air 2-3x dan tumis sampai kering setiap kali tambah air.

7. BAWANG GORENG: boleh simpan bawang goreng bersama dengan minyaknya sekali. Letak bawang dan minyak atas sup atau bubur, perghhh wangi.

Wow, memang mudah dan cepat, Bagi yang sibuk sesuai sangat ikut tip ini.

Kredit: Izyan Alias


Ini Sebabnya Kenapa Isteri Rasa Seperti Orang Gaji. Suami kena ‘ALERT’!

Percaya atau tidak, ramai wanita akan melalui detik ini dari semasa ke semasa. Selagi kita tidak memperbetulkan mentaliti dan perspektif, peranan isteri seringkali tidak dihargai sehingga menimbulkan stres.

Jika dipendamkan perasaan ini , ia juga boleh menimbulkan pergaduhan suami isteri dan anak-beranak. Lebih teruk lagi, ada yang berasa tertekan hingga mengalami hypertension atau kemurungan yang serius.

Hakikatnya, amat sukar untuk kita mengubah persepsi orang lain walaupun mereka adalah ahli keluarga sendiri. Tetapi, kita boleh mengubah diri sendiri.

Apabila kita memahami peranan isteri dan situasi ini dengan jelas, mungkin kita akan dapat membuat perubahan yang positif dalam keluarga.

Kerja rumah memang tak akan pernah habis. Walaupun isteri anda rasa dia BOLEH buat, tak semestinya dia PERLU buat semua kerja tersebut.

Solusinya, anda perlu bersabar dan tidak meletakkan ‘expectation’ yang terlalu tinggi kepada isi rumah tersebut.

Biasalah kalau rumah bersepah, ada baju-baju yang bertimbun dan permainan yang di sana sini. Tapi, anda perlu ingat bahawa anak kecil seawal 3 tahun pun dah boleh diminta untuk melakukan tugas mudah seperti memasukkan baju ke dalam bakul dan membuang sampah. Mereka cuma perlu dilatih dan dipantau dengan teknik yang betul.

Artikel Berkaitan

Tip / Petua

Suami memainkan peranan yang amat penting dalam menjadi contoh kepada anak-anak. Anda juga perlu melakukan sedikit kerja rumah juga walaupun isteri anda merupakan seorang surirumah sepenuh masa.

Mengapa? Suami akan menjadi contoh paling dekat dengan anak-anak. Bagaimana kita mahu mengarah anak-anak untuk melakukan kerja rumah sekiranya mereka boleh menjawab – “Alah, Papa tu relaks saja. Bukannya buat apa-apa. Aiman pun nak rehat macam Papa lah.”

Anak-anak adalah sang peniru yang hebat. Kalau tidak dapat menolong banyak benda pun tak mengapa, tapi setidak-tidaknya suami perlu tahu menguruskan diri sendiri – bukankah ini tanggungjawab individu?

Seorang ibu bukan saja rasa seperti orang gaji apabila terpaksa menggalas kerja rumah seorang diri, tetapi juga apabila dilayan dengan buruk oleh anak-anak atau sesiapa saja di dalam rumah tersebut.

Tugas mendidik anak bukanlah mudah dan ia tak sewajarnya digalas oleh isteri seorang. Cakap saja tentang gejala sosial zaman moden ini, macam-macam yang terbayang di kepala. Sesibuk manapun, mereka amat memerlukan masa berkualiti bersama anda.

Melayan bayi menyusu badan seharian pun boleh memenatkan dan mengambil banyak masa isteri. Apatah lagi apabila anak sudah mula pandai berjalan, ke taska, dan sekolah. Mereka perlu dididik untuk berkomunikasi dengan baik, solat, mengaji, dan banyak lagi. Tugas ini amat berat, jadi janganlah melepaskan semua bahagiannya kepada isteri atau guru semata-mata.

Memang ‘sakit mata’ apabila tengok barang-barang bersepah dan berterabur. Tapi, anda perlu mencari punca mengapa barangan tersebut tidak teratur. Adakah kerana sikap individu ataupun ruang dalam rumah yang tidak dirancang dengan baik?

Salah satu cara praktikal adalah dengan mewujudkan ‘pride of place’ di mana mereka mempunyai ruang mereka sendiri. Ia tidak semestinya sebuah bilik sendiri, tetapi mungkin tempat tidur, ruang belajar, dan almari yang mudah dicapai atau dikendalikan. Dengan cara ini, mereka akan rasa lebih bertanggungjawab apabila diarahkan untuk mengemasnya.

Sedari kecil, andalah yang merancang semua perkara untuk mereka dan menyediakan segala keperluan mereka. Perlahan-lahan, mereka perlu juga diajar untuk berdikari dan menguruskan tugas yang mudah. Kita patut ambil iktibar daripada kisah ‘Anakku Sazali’ lakonan Allahyarham lagenda P.Ramlee.

Dalam kebanyakan kes, ibu bapa sendiri tidak menyedari bahawa mereka telah memanjakan anak mereka. Permainan bersepah, tak pandai urus diri, dan berat tulang pula apabila diminta untuk menolong kerja rumah.

Dalam jangka masa panjang, ia akan memberi manfaat besar bukan saja kepada anda tetapi juga kepada anak tersebut.

Keluarga anda perlu melihat anda berada di meja makan. Tabiat membawa makanan masuk ke bilik, melayan ‘handphone’ sambil makan, mengeluh melihat makanan, dan menjadi ‘picky eater’ mungkin saja bermula apabila anda mengabaikan masa makan yang berkualiti bersama keluarga.

Perasan tak, mungkin anda memberi persepsi yang ‘negatif’ terhadap masa makan. Anda selalu makan sisa makanan yang dah sejuk, makan sambil berdiri di dapur, dan kadang-kadang langsung tidak makan bersama mereka kerana terlalu sibuk melakukan kerja lain?

Bukanlah peranan isteri 100% memastikan semua orang dalam rumah gembira dan mendapat layanan ‘first class’. Sebaliknya, tugas ini turut dikongsi dengan suami yang bertindak sebagai pemimpin rumah tangga.

Yang penting, anda berdua perlu berfungsi sebagai satu unit yang saling menjaga maruah dan integriti masing-masing. Dengan jalinan kasih sayang dan persefahaman, anda akan rasa bahagia walaupun penat.

Kuncinya, seorang isteri perlu menghargai diri anda terlebih dahulu jika anda mahu orang lain menghargai anda. Dari situ, akan lahirlah kepuasan daripada melakukan semua tugas dan peranan isteri dan juga ibu.

Si suami pula perlu menjadi ketua dan bersedia untuk berkongsi tugasan agar rumah tangga menjadi lebih efisyen. Semoga dengan memperbetulkan mentaliti ini, anda akan dapat merasakan perubahan yang lebih positif dan berasa kurang terbeban dengan semua kerja rumah.

Sumber : SirapLimau


Anak Lemas Di Hari Lahir Ibu, Buat Warganet Sebak.

Sumber: Harian Metro


Bahagianya Bila Suami Bantu Uruskan Rumahtangga. Mandi Anak Pun Dah Sweet Sangat!

Apabila bergelar suami isteri, tentunya tanggungjawab makin bertambah termasuk menguruskan anak-anak. Usah meletakkan urusan anak-anak hanya dibahu isteri sahaja, sebaliknya suami harus turut membantu.

Memang banyak kerenah bila nak mandikan anak ni, dari nak kejut bangun tidur sampai nak sarung baju di badan ada sahaja kerenah dia.. tak lekang mulut ucap astaghfirullahalazim..

Istighfar itulah yang akan kuatkan naluri TANGGUNGJAWAB & CINTA pada anak isteri.

Akibat dari jarang bermesra, jarang mandikan, jarang ada family time membuatkan bonding anak ayah makin lama makin lerai. Sebab itulah asal anak buat perangai sikit je ayah dah menengking, naik tangan, cop anak nakal.

Bila bonding tiada, KESEFAHAMAN itu memang tak wujud.

Anak nampak ayah garang, bengis, jahat..

Ayah pula nampak anak nakal, degil, tak dengar cakap..

Rajinkan lah diri mandi anak supaya tertanam benih tanggungjawab dalam diri bila melihat sendiri perubahan anak yang dulu kecil sekarang dah besar.

Dari rendah sekarang dah tinggi, dari peha nipis sekarang dah sama besar tangan kita, dari rambut pendek sekarang dah panjang, kalau dulu mandi dalam besen sekarang besen pun dah tak muat.

Bila dah tertanam benih tanggungjawab ini baru kita sedar bahawa banyak perkara yang kita belum buat, banyak pengorbanan yang kita abaikan dan banyak lagi keperluan yang kita perlu disediakan.

Selepas ini comfirm bila anak buat perangai kita tak cakap dah nakal tapi kita akan nampak potensi sebenar mereka.

Ibu bapa tak perlu serius sangat, baru selalu di rindui anak-anak.

Selain dari itu masa mandi lah kita sebagai parent boleh tengok tengok badan anak kalau ada lebam, luka, contengan atau perubahan pada anak supaya kita lebih alert dengan penderaan atau buli. Tak boleh ambil sikap lepas tangan bila berkaitan anak ni.

Ye betul, kita bayar mahal kat pengasuh, taska dan sekolah untuk mereka mendidik anak kita jadi manusia tapi harga untuk mengandungkan dia 9 bulan 10 hari tiada siapa boleh bayar, ada yang sanggup bayar berpuluh ribu semata-mata nak anak.

Tiada harta atau duit yang dapat gantikan penat, sengsara, berat badan, nafsu makan dan lenguh bahu masa isteri mengandungkan anak kita.

Hargailah anak isteri kita, baru rezeki kita di hargai..

P/s : Tolong sampaikan pada pasangan dan ayah mithali di luar sana ye, dan jangan pula kawan kawan sindir lelaki yang selalu mandikan anak.


Buah Kulim, Banyak Manfaat Bukan Sekadar Petua Lama, Saintis Ni Jelaskan Untuk Rujukan!

Apa itu buah kulim? Mungkin ramai yang tidak pernah dengar atau melihat bagaimana bentuk dan apatah lagi merasa buah kulim ini.

Menurut petua orang lama, buah kulim ini banyak manfaatnya dari segi penjagaan kesihatan.

Pun begitu, ada baiknya kita baca perkongsian daripada Dr Suri Roowi dari sudut fakta sains. Semoga perkongsian ini bermanfaat.

BUAH KULIM @ BAWANG HUTAN UNTUK MASALAH BUAH PINGGANG ?

Saya ditanya oleh seorang rakan FB tentang Buah Kulim, adakah ia sesuai untuk pesakit buah pinggang?

Saya telah merujuk kepada beberapa kajian saintifik tentang Buah Kulim tetapi tidak banyak kajian yang dilakukan ke atas buah ini.

Tiada juga info tentang adakah buah ini sesuai atau tidak untuk pesakit buah pinggang.

Buah Kulim dikenali juga sebagai Bawang Hutan dan berbau seperti bawang.

Ikut pengalaman saya, antara bahan berbau yang biasa dijumpai dalam tumbuhan jenis ini adalah Sulfur.

Di antara sumber Ubat Dari Dapur yang ada Sulfur seperti bawang merah, bawang putih, petai dsb

Saya teruskan kajian literature dan sangat tertarik kepada kajian Saintis dari Mexico, Iran dan Turki (sila rujuk kajian di bawah).

Hasil Kajian

Hasil kajian mendapati BAWANG PUTIH mengandungi bahan khasiat Allicin.

Bahan ini boleh membantu pesakit buah pinggang kronik (CKD) dengan memperbaiki fungsi buah pinggang, mengurangkan tekanan darah tinggi dan tekanan oksidatif.

Caranya adalah, ambil 2@3 ulas bawang putih, asingkan kulitnya, ketuk, biarkan 10 minit, tuangkan air suam, tambahkan sedikit madu asli dan diminum.

Untuk info lanjut tentang bawang putih dan penyakit buah pinggang, sila rujuk Jurnal di bawah

Justeru, lebih mudah masuk dapur je..’instead of’masuk hutan

1. Int. J. Mol. Sci. 2017, 18, 1980 doi:10.3390/ijms18091980 (Saintis Mexico)
2. Renal Failure, 33(7): 718–725, (2011) (Saintis Turki)
3. Iranian Journal of Kidney Diseases | Volume 7 | Number 5 | September 2013 (Saintis Iran)


Doktor Ini Kongsi Cara Diet Yang Sihat Cara Larian

Nak cantik badan bukan diet main terjah je. Kena ada ilmu yang tinggi supaya diet tak sia-sia atau salah tafsir.

Perkongsian seorang doktor di laman facebooknya Rafidah Abdullah berkaitan dengan pengambilan makanan tambahan untuk yang berjinak-jinak dalam acara larian sebagai salah satu cara untuk menjaga kesihatan.

Ikuti perkongsian doktor ini. Moga jadi panduan bagi yang bercadang diet atkins.

Pelik saya bila orang tanya diet jenis itu ini.
Nak lari, makan tak suplemen, gel itu ini.

Aduhai.

Macam ini lah, ini apa yang saya amalkan. Saya training lari dalam 45-50km seminggu. Jadi, saya ambil 1800-2000kcal sehari dan dalam 45 hingga 65 peratus (untuk saya dalam 300gm) adalah karbohidrat. Kalau nak kuruskan badan, kurangkan kalori dan juga kandungan karbohidrat. Nah saya bagi contoh kandungan karbohidrat dalam makanan (gambar kedua). Kalau tak ambil karbohidrat, nak dapat tenaga dari mana pulak? Ya, mula-mula badan kurus tapi lepas tu susah nak maintain. Jadi, saya tak sarankan Atkins. Tak payah tanya lagi.

Untuk acara larian, apa produk pun saya tak ambil. Gel tidak, recovery protein bar tidak. Saya makan makanan. Lagi sedaaap. Semasa larian, saya ambil kismis ni sahaja, setiap jam satu kotak kecil 14g (tinggi dah kandungan karbohidrat dan gula), memang sumber tenaga. Air? Air biasa cukup. Tak ada nya cramp bagai. Kalau cramp tu maksudnya tak cukup training biasanya.

Jadi, untuk pelari-pelari sendu macam saya, tak payah bazir duit beli produk itu ini. Produk itu sendiri banyak kalori. Penat je dok bakar dengan berlari. Lain lah kalau professional, yang ini ok sebab patut ada nutritionist sendiri.

Rafidah Abdullah
Pelari sendu.


Span Pencuci Pinggan Pun Kena Dibersihkan. Kalau Tak, Akan Penuh Kuman!

Mungkin selama ini, kita rasakan dengan mencuci pinggan mangkuk sudah semestinya pinggan tersebut bersih sepenuhnya.

Namun siapa sangka, sebenarnya penggunaan span yang tidak diurus dengan baik akan menjadi punca pembiakan bakteria.

Ini sebagaimana yang dijelaskan melalui posting fb Bahagian Keselamatan Dan Kualiti Makanan, Jabatan Kesihatan WP Labuan.

Faktanya juga, span pencuci perlu dibersihkan! Nak tahu bagaimana, jom semak!

Tahukah anda, span yang kita gunakan seharian dirumah mahupun di premis makanan mungkin mengandungi bakteria yang berbahaya jika tidak dibersihkan dan diguna dalam masa yang lama.

Bersihkan span:

?Rebus di atas dapur dengan api yang besar dlm masa 5 minit.
?Jika ada microwave lagi bagus. Rendamkan span di dalam air dan guna kepanasan yang tinggi selama 2 minit.
?Cara yang paling mudah, beli je span baru yang mesra pinggan mangkuk. Dalam erti kata lain, span itu mudah digunakan untuk membersihkan celah-celah bekas makanan yang susah untuk dicapai. Span haruslah ditukar sekurang-kurangnya 3 minggu sekali ya.

sumber : Bahagian Keselamatan Dan Kualiti Makanan, Jabatan Kesihatan WP Labuan.


“Mochi Tahu Abi ‘Disimpan’ Dalam Tanah Tu..,”-Isteri Kongsi Momen Kucing Kesayangan Luah Rindu!

Kehilangan insan tersayang apatah lagi orang yang menjadi tempat bergantung bagi seorang isteri tentunya memberi kesan kesedihan yang begitu mendalam di hati. Ujian berat ini bukan mudah untuk ditempuhi.

Pun begitu siapa sangka kesedihan yang sama juga turut dirasai oleh kucing kesayangan terhadap tuannya itu.

Ini sebagaimana perkongsian video di tiktok, Nur Salsabiha Mohd Sobri Yusoff, memaparkan kucing kesayangan arwah suami, Mohd Faizul Malik, apabila di bawa ke tanah perkuburan seolah-olah kucing betina yang diberi nama Mochi itu ‘memeluk’ dan mencium pusara tuannya. Tindakan tersebut mencuri tumpuan warganet dan ramai menyatakan seakan itulah cara Mochi melepaskan rindu.

Berkongsi lanjut sebagaimana memetik berita di Harian Metro, difahamkan arwah suaminya adalah merupakan anggota Tentera Laut Diraja Malaysia (TLDM) yang bertugas di Markas Wilayah Laut 3 (MAWILLA 3), Langkawi dan telah pun meninggal dunia pada 16 Mac lalu selepas sehari bertarung nyawa akibat kemalangan motosikal.

Jaga Mochi Ketika Masih ‘Bayi’

Menurutnya, Mohd Faizul sebelum ini bertugas di Sabah dan baru enam bulan bertukar ke Langkawi serta turut membawa Mochi tinggal bersamanya sebagai peneman di kuarters, sementara dia tinggal di Alor Star kerana berkerja di Pulau Pinang.

“Kami berkahwin pada Disember 2021 dan sepanjang tempoh itu kami duduk berasingan. Apabila dapat bertukar ke Langkawi, suami bawa Mochi yang ketika itu masih ‘bayi’ duduk bersama.

“Hubungan mereka memang rapat kerana suami memang suka kucing, malah suami gelarkan ‘abi’ dan saya ‘umi’ pada kucing kami, kebetulan kami juga masih belum ada rezeki anak sendiri.

“Suami layan Mochi macam anak sendiri, sangat manjakan malah makan juga diberi atas tangannya dan dia akan ‘grooming’ Mochi setiap minggu. Kalau saya balik rumah dan duduk dekat suami, Mochi akan gigit saya sebab cemburu,” katanya.

Kerana Rindu Mochi Tidak Aktif

Katanya, Mochi adalah anak kepada kucing yang dinamakan Mochiko yang juga hadiah Mohd Faizul untuknya sempena pertunangan mereka.

“Selepas suami meninggal dunia saya bawa Mochi tinggal bersama saya tetapi Mochi nampak sedih, seperti tercari-cari seseorang dan sudah tidak aktif seperti selalu.

“Saya cuba beri baju arwah suami dan ia cium baju itu. Saya percaya Mochi juga sedih dan rindu suami sama seperti saya merindukan arwah,” katanya.

Akan Terus Jaga Mochi

Pekerja bank itu berkata, dia membawa Mochi pulang ke kampung suami di Pasir Mas, Kelantan untuk menziarah kubur Mohd Faizul dan kucing itu terus duduk di tepi kubur.

“Mochi terus duduk di tepi kubur suami sebaik saja saya keluarkan ia daripada beg, ia hidu tanah itu dan cium batu nisan, malah ada ranting kecil atas kubur suami, ia gigit letak ke tepi.

“Mochi juga tak pergi ke kawasan lain ia hanya pusing di sekitar kubur suami saja dan apabila saya cuba angkat nak letak dalam beg semula ia tidak mahu. Mochi tahu abi ‘disimpan’ dalam tanah itu,” katanya.

Katanya, selepas dibawa ke kubur, Mochi dilihat sudah kembali aktif dan boleh bermain seperti kebiasaannya.

“Saya dan suami sudah ada perancangan mahu ambil gambar raya keluarga bersama kucing kami tetapi sudah takdir dia pergi dulu.

“Saya akan jaga Mochi dan Mochiko dengan baik, tak sampai hati nak serahkan pada sesiapa sebab mereka adalah kenangan saya bersama suami,” katanya.

Sumber : Harian Metro


Pingat Emas Ditarik Balik, Kisah Ziyad Pernah Berniaga Kuey Teow Turut Jadi Perhatian Warganet.

Baru sahaja Malaysia dikhabarkan dengan berita gembira apabila atlet olahraga Paralimpik negara, Muhammad Ziyad Zolkefli muncul rakyat Malaysia pertama berjaya mempertahankan pingat emas Sukan Paralimpik buat kali kedua berturut-turut.

Lebih manis, Ziyad memenangi pingat emas acara lontar peluru F20 Sukan Paralimpik Tokyo 2020 di Stadium Olimpik sebentar tadi dengan rekod dunia baharu menerusi lontaran sejauh 17.94 meter (m).

Namun tidak lama, terkini, kemenangannya dibatalkan selepas dia dianggap tersingkir kerana dikatakan lewat masuk ke call room sebelum pertandingan dimulakan.

Menurut laman Facebook Team Malaysia, pingat emas itu secara rasmi diberikan kepada atlet Ukraine, Maksym Koval, yang membuat bantahan selepas kemenangan Ziyad.

Dalam pada itu Sekretariat Malaysia membuat bantahan rasmi kepada penganjur ekoran penarikan pingat emas Ziyad sebentar tadi.

Rupanya pernah menjual Kuey Teow sebelum sertai MSN

Untuk berjaya dalam sesuatu bidang bukannya suatu yang mudah. Perlu melalui kesukaran untuk meneruskan kehidupan. Begitu juga dengan kisah Muhammad Ziyad ini yang kini menjadi bualan hangat di media sosial setelah emasnya ditarik balik. Ikuti biodata moga menjadi semangat kepada anak muda yang lain.

Menurut ayahnya, Zolkefli, sebelum Ziyad menyertai Majlis Sukan Negara, beliau menjual Kuey Teow di Jalan Tuanku Abdul Rahman.

1. Berusia 26 tahun, Ziyad menghidap masalah pembelajaran (intellectual impairment) dan ia dikenal pasti ketika beliau berada di bangku tadika.
2. Ziyad merupakan anak sulung daripada empat beradik.
3. Menurut portal Paralympic, Ziyad mula menceburi sukan ini sejak tahun 2008. Ia merupakan satu acara sukan yang wajib di sekolahnya.
4. Ziyad membuat kemunculan pertama dalam Kejohahan Paralimpik di London pada tahun 2012, dan ketika itu beliau berjaya memenangi pingat gangsa.
5. Selepas kemenangannya dalam Kejohanan Dunia 2013, Ziyad diiktirafkan sebagai Atlet Paralimpik Negara Terbaik bagi tahun 2013 oleh Anugerah Sukan Negara.￼


Lelaki Ini Kongsi Kisah Di Jepun Bila Mabuk Guna Khidmat Daikou. Jika Tidak, Pemandu Kena Buang Kerja Dan Mungkin Bunuh Diri Sebab Stress.

Sejak akhir-akhir ini, banyak kes kemalangan melibatkan pemandu mabuk dengan penunggang motosikal sehingga meragut nyawa. Terkesan dengan berita ini, warga net melahirkan rasa sedih dan terkilan.

Menurut laporan sinar harian semalam, seorang penghantar makanan maut selepas motosikal yang ditunggangnya dirempuh sebuah kenderaan pelbagai guna (MPV) jenis Nissan Grand Livina yang disyaki pemandunya mabuk dalam kejadian di Lebuhraya Sultan Iskandar menghala pusat bandar di sini, hari ini.

Ketua Jabatan Siasatan Penguatkuasaan Trafik Kuala Lumpur, Asisten Komisioner Zulkefly Yahya berkata, dalam kejadian jam 1.30 pagi itu, mangsa, Mohamed Zaili Mohamed, 44, dalam perjalanan pulang ke rumahnya di Bukit Antarabangsa selepas menghantar makanan yang diniagakan oleh isterinya. Sudah pastinya, isteri arwah hilang tempat bergantung setelah suami terbabit dalam kemalangan.

Menerusi facebook, seorang lelaki, berkongsi kisah mengenai budaya minum arak dikalangan rakyat Jepun yang akan mengunakan khidmat ‘Daikou’ untuk mengelak berlaku kemalangan. Malah juga berkongsi bagaimana jika seorang yang mabuk ditangkap ia umpama memalukan keluarga dan bakal hilang pekerjaan. Selanjutnya kisah lelaki ini.

________________________________________________________

“Daikou”

Budaya minum arak di kalangan rakyat Jepun telah menjadi sebahagian budaya hidup bagi masyarakat mereka.

Dalam apa jua majlis, keraian ataupun mengeteh lepas waktu kerja sekalipun, arak itu wajib ada.

Terkadang ada juga yang kalau nak kawen, kena tunjukkan kepada bakal ayah mertua yang awak tu pandai minum. Kalau tak bapak dia akan test ko..

“Nani?! Ore no sake wo noman no kai??”.. (Hapa?! ko tak minum arak aku ye??).. haaa pandai-pandai la ko nak jawab…

Haha.. bukan semua bapak mertua camtu ya.. saya kata tadi “terkadang ada”..

Nasib baik saya dapat bapak mertua yang pemikiran dia agak antarabangsa sikit, bukan old school macam kebanyakkan bapak-bapak yang kuat pada tradisi. Dia faham yang saya tak boleh minum dan tak pernah offer pun arak pada saya.

Saya juga terkadang tak lari dari keraian majlis-majlis di syarikat lama saya dulu. Antaranya seperti majlis makan malam hujung tahun.

Ya, waktu itu arak disediakan dan diberikan sepenuhnya oleh syarikat kepada pekerja mereka sebagai tanda terima kasih syarikat atas penat lelah pekerja mereka selama setahun itu.

Jangan bimbang, saya biasanya akan duduk semeja dengan kaum vegetarian dan kaum yang tak boleh minum arak sebab penyakit.

Untuk makluman ramai gadis juga di meja itu. Saya Cuma menikmati coca cola dan oolong tea sahaja.

Ya, bila mana ada keraian macam tu, pekerja-pekerja tadi akan balun arak sepuas mungkin sampai ada yang bermandi arak.

Masa pertama kali saya melihat suasana itu, saya agak tergamam kerana memang bukan budaya kita.

Mereka akan mabuk-mabuk sampai ada yang terlentang atas lantai la, menyakat staff gadis muda la…malah ada yang sampai bertelanjang bulat…aduh ..memang parah…

Tetapi, yang peliknya… walau mabuk macam mana sekalipun mereka ni… mereka berpegang pada prinsip dan peraturan! Iaitu tidak memandu selepas minum arak.

Tiap kali nak hadiri majlis keraian atau gathering makan, mereka akan suruh isteri atau keluarga mereka hantar, atau dengan menaiki pengangkutan awam. Tetapi ada juga yang memandu la.

APA ITU DAIKOU?

Dan selepas tamat majlis keraian atau makan-makan, mereka akan memanggil dan menggunakan perkhidmatan “Daikou” untuk menghantar mereka pulang ..

Daikou ialah “Pemandu Pengganti”. Apa benda pulak tu? Daikou ni ada 2 jenis.

1) Perkhidmatan seperti Teksi atau Grab.
2) Perkhidmatan menghantar pulang tuan kenderaan dan kenderaan tu sekali.

Yang pertama tu semua faham la macam biasa, panggil dan hantar balik rumah. Yang kedua tu biasanya mereka akan datang dengan dua pemandu.

Pemandu pertama akan bawak tuan kereta dan hantar balik. Pemandu kedua akan bawa balik kereta pelanggan itu tadi. Bayarannya biasa dalam 5,000 yen mengikut jarak.

Tapi kadang-kadang staff syarikat saya ada cara ketiga pulak…. mereka gunakan saya mintak tolong hantar balik… aghhh waktu tu masa saya masih junior memang terpaksalaa jadi pemandu mereka..

Hukuman terhadap pemandu mabuk di Jepun amat berat. Boleh dikenakan saman yang tinggi sampai boleh jadi bankrap, dan juga lesen boleh ditarik balik.

RAKYAT JEPUN JIKA MABUK AKAN MALUKAN KELUARGA DAN DIBUANG KERJA

Tetapi, yang paling rakyat Jepun ni takut ialah integriti mereka sendiri.

Jika dicekup memandu dalam keadaan mabuk, ini akan memalukan mereka dan keluarga mereka sendiri. Malah boleh dibuang kerja.

Paling teruk, ada juga pemandu mabuk yang melanggar orang sehingga mati, menjadi murung dan membunuh diri akibat malu yang terhammat sangat.

Saya harap di Malaysia akan wujudlah prosedur untuk melarang mereka yang mabuk memandu kenderaan termasuk melaksanakan undang-undang yang berat-seberatnya bagi menghukum pesalah pemandu mabuk ini.

Di Jepun, mereka gunakan slogan,
“Nomu nara noru na!” (Don’t drink and drive!).

Di Malaysia pun patut ada slogan yang lebih keras…
”Pemandu mabuk pergi mampus!”

Bapak mertua antarabangsa…


“Lama Tunggu Mr. Right Akhirnya Jumpa.” Akhirnya Neelofa Milik Haris Dengan Sekali Lafaz. Tahniah!

Desas-desus perkahwinan selebriti popular, Neelofa, 32, dan pendakwah bebas, Haris Ismail atau PU Riz, 26, akhirnya terjawab apabila pasangan kontroversi itu akhirnya  disatukan dalam ikatan suami isteri, pagi ini.

Majlis akad nikah Neelofa dan Haris Ismail atau PU Riz berlangsung di sebuah hotel terkemuka di Kuala Lumpur pada jam 11.43 pagi  tadi. Akad nikah Neelofa atau nama sebenarnya, Noor Neelofa Mohd Noor disempurnakan oleh adik kandungnya, Mohd Aqief Mohd Noor.

Dalam majlis tersebut,  Neelofa sah bergelar isteri kepada lelaki dicintainyaPU Riz,  dengan sekali lafaz sahaja.

Majlis pernikahan Neelofa dan PU Riz hanya dihadiri sekitar 200 tetamu terdiri daripada ahli keluarga kedua-dua pihak dan rakan baik.

Pihak pengantin perempuan tidak menyatakan jumlah hantaran, sebaliknya hanya memberitahu menerima sebentuk cincin daripada pihak lelaki.

Neelofa dan PU Riz menzahirkan rasa syukur apabila majlis berjalan dengan lancar seperti dirancang.

“Alhamdulillah, syukur ke hadrat Ilahi atas kelancaran majlis pernikahan kami.

“Kami berharap agar pernikahan ini menjadi satu ikatan abadi yang diberkati oleh Allah SWT, insya-Allah,” ujar pasangan berkenaan.

Mengulas detik perkenalannya, Neelofa berkata, dia mengenali PU Riz pada Jun, 2017.

“Bagaimanapun, saya bekerjasama buat kali pertama dengan suami untuk sebuah projek pada 2018. Selepas kolaborasi ini, kami tidak berhubung sehinggalah setahun kemudian.

“Dari titik pertemuan semula ini, kami mula mengenali hati budi masing-masing,” katanya.

Bekas pengacara MeleTOP itu berkata, suami seorang yang sangat baik, lemah lembut dan matang.

“Apabila berbual dengannya, saya boleh bincangkan banyak hal dan ia membuatkan saya berasa selesa.

“Dia juga pendengar yang baik dan sentiasa cuba membantu memberi solusi jika saya menghadapi sebarang kesukaran dan masalah,” kata Neelofa.

Memilih konsep Jabal Rahmah, majlis tersebut dihadiri tetamu yang memakai sepersalinan berwarna putih sesuai dengan tema pilihan pengantin.


“Dulu Belajar Di London Tapi Tak Mampu Hadir Majlis Konvo .”  Permintaan Bapa Sarung Jubah Konvo Anak Undang Sebak Netizen

Ibu bapa mana yang tak gembira dan bangga bila mana  anak yang dididik dan dibesarkan kini sudah mencapai kejayaan. Terasa berbaloi segala pengorbanan yang dicurahkan selama ini baik tenaga, masa mahupun wang ringgit.

Menceritakan kisah sebenar, Aiman berkata, video berkenaan dirakam selepas dia menerima skrol Ijazah Sarjana Muda Pemasaran ketika majlis konvokesyen di sebuah Institusi Pengajian Tinggi Swasta (IPTS) di Shah Alam, Selangor,

Dia memuat naik satu video yang mengundang sebak apabila ayahnya menyuarakan hasrat untuk memakai jubah konvokesyennya.  Walaupun video tersebut memperlihatkan bapanya tersenyum disamping memakai jubah serta topi konvokesyen, rata-rata warganet mengakui sebak dengan situasi itu.

“Selain ibu, abah sangat teruja untuk menghadiri majlis konvokesyen saya kerana sudah lama dia menanti saat untuk melihat saya naik ke pentas dan menerima skrol.

“Namun, abah datang sedikit lewat semalam dan selepas majlis konvokesyen selesai, kami sekeluarga berkumpul di luar dewan untuk mengambil gambar bersama.

“Ketika itulah, abah meminta izin untuk memakai jubah dan topi mortar dengan alasan tidak pernah menggayakannya.

“Kata-kata abah itu membuatkan saya tersentuh hingga terus menyarungkan jubah serta topi mortar di kepalanya.

“Saya sempat mengambil gambar dan merakam videonya memakai persalinan itu, tetapi terkejut apabila banyak komen diterima tidak lama selepas memuat naiknya di Twitter,” katanya ketika dihubungi Harian Metro.

Menurut Aiman, rata-rata komen diterimanya positif dan dia berharap supaya perkongsian itu memberi inspirasi kepada golongan muda untuk menghargai ibu bapa mereka selagi ada.

“Abah pernah menyambung pengajian di London satu ketika dulu, tetapi tidak berpeluang menghadiri majlis konvokesyen kerana masalah kewangan.

“Lagipun, abah anak sulung dalam keluarga jadi dia terpaksa lupakan hasrat untuk ke majlis konvokesyen demi keperluan adik beradik lain.

“Kini, giliran saya bergelar graduan, jadi inilah masanya saya menggembirakan abah dengan memenuhi permintaannya (memakai jubah dan topi mortar).

“Sekurang-kurangnya, saya dapat melaksanakan salah satu impiannya yang dulu tidak kesampaian,” katanya.

Aiman yang juga graduan dari kolej KDU ini telah memuat naik video tersebut petang tadi dan sehingga kini telah menjangkau lebih 12 ribu RT di laman Twitter miliknya.

Abah : “Abah nak cuba boleh? Abah tak pernah pakai.”

Menerusi posting yang dibuat Aiman itu, ramai warganet telah menurunkan komen yang pelbagai di muat naik tersebut.

Rata-rata daripada mereka mengakui sebak melihat telatah bapa pemuda itu dan ada juga yang berkongsi situasi sama seperti dihadapi Aiman semasa bergraduasi.

Congrats! Im sure he’s super proud!

Ma brother heaven is a few steps from you, to anyone who is reading this. Make your parents proud,study hard and get a good job and always make them happy. I guarantee you will be successful. Cause I couldn’t anymore.

Sumber: Harian Metro


Si Kacak Jep Nampak Garang Tapi Rupanya Caring, Tunggu Di Katil Anak Setiap Subuh!

Siapa yang tidak kenal Jep, kucing kacak yang selalu mencuit hati kita dengan gelagatnya saban waktu. Walaupun semakin jarang muncul di facebook kebelakangan ini, namun kelibat Jep sentiasa dinantikan peminatnya.

Jumlah pengikut yang seramai 486 ribu di facebook ini menjadikan kucing berbaka American Shorthair ini cukup digilai dan disayangi pengikutnya hingga kini.

“ Saya akui selepas arwah ibu saya meninggal pada tahun lepas, saya mula memperlahankan aktiviti di media social. Bukan tidak ada tetapi saya kurangkan. Ditambah pula dengan kamera saya jatuh dan pecah teruk. Semua itu buat saya patah semangat dan aktiviti saya semakin perlahan,” kata Azwana yang lebih dikenali sebagai Ummi.

Mengimbau detik mula memiliki Jep, Azwana mengakui dia dan suaminya sudah lama mengimpikan kucing berbulu pendek. Lebih-lebih lagi kucing jenis ini sering muncul pada bungkusan makanan kucing jenama terkenal. Hal ini menambahkan lagi keinginan Azwana untuk memilikinya.

“ Saya dan suami memang selalu mengunjungi sebuah kedai haiwan peliharaan di Temerloh dan ketika itulah kami bertemu empat mata dengan Jep. Awal-awal lagi hati saya sudah berkenan dengannya. Dua tiga kali juga kami pergi dan ternyata rezeki kami memiliki Jep cukup kuat. Bila ada duit lebih sikit saya terus sahaja mengajak suami dan akhirnya kami membelinya dengan harga RM900 ketika itu.

Sejak itu Jep jadi peneman dan kesayangan kami serta tiga anak saya, Ahmad Mujahid, 7 tahun, Ahmad Mukmin 6 tahun dan Rumaisaa, 1 tahun 8 bulan. Tidak lama selepas memelihara Jep, kami terfikir untuk mencari pasangannya. Dan akhirnya kini kami memiliki Kaktop, Mia, Jimmy dan juga Zyra,” kata ibu muda ini lagi.

Jep Rapat Dengan Anak
Kini selepas hampir 5 tahun memeliha Jep, hubungan Jep dengan anak-anak Azwana yang lebih senang dikenali sebagai Ummi Jep ini cukup akrab.

“Alhamdulillah keadaan Jep kini sihat, cuma bulunya tidaklah segebu seperti dahulu kerana saya sering lepaskannya bermain di luar. Lima tahun bersama buat kami lebih mengenali. Perangai Jep hari demi hari makin sweet kerana dia cukup rapat dengan anak ketiga
saya.

“Lepas sahaja waktu subuh pasti Jep akan muncul di sebelah katilnya untuk bermain sama-sama. Malah Jep tersangatlah alert. Kalau panggil m esti dia cepat-cepat datang. Lagi-lagi kalau anak saya yang perempuan menangis, Jep lah paling awal sampai untuk memujuk.

Kehidupan kami dengan Jep dan adik beradiknya yang lain sememangnya cukup indah. Bermula dengan sambutan luar biasa peminat kucing pada Jep ditambah dengan tawaran demi tawaran daripada majlis-majlis sehinggalah menghasilkan buku sendiri ‘Kucing Pun Kacak’, kulit depan majalah dan tak kurang juga Jep sebagai wajah muka depan pembungkus makanan kucing Powercat.

Selepas buku, ada beberapa tawaran rancangan tv, tapi memandangkan kami jauh dari KL dan anak-anak pun sudah bersekolah, agak sukar untuk kami penuhi permintaan. Jadi terpaksalah kami tolak. Apapun semua ini adalah memori cukup indah buat kami,” katanya lagi.

Sumber: Keluarga September 2018


Sukatan Potluck Nasi Tomato Untuk 20 Orang Makan, Garenti Cukup!

Nasi tomato adalah antara menu yang sering menjadi pilihan untuk hidangan potluck atau open house.

Bagi yang bercadang membuat nasi tomato untuk potluck di pejabat, apa kata guna sukatan resipi ini.

Jadi tak perlu risau bagi yang tak biasa masak dalam jumlah yang banyak, boleh cuba ikut resipi ni.

BEGINI SUKATAN BUAT NASI TOMATO UNTUK 20 ORANG MAKAN

CARA MASA NASI TOMATO

8 cawan beras basmathi direndam 30 minit
9 cawan air
1 cawan susu cair
1 biji bwg merah besar saiz sederhana dicincang
6 ulas bwg putih dicincang
2 inci halia dititik
4 sudu besar sos tomato
1/2 tin tomato puree
1 kiub ayam
1 biji tomato di potong dadu
1 batang serai dititik
4 sekawan kayu manis/ bunga lawang/ bunga cengkih/ buah pelaga
Minyak sapi/ butter/ majerin untuk menumis
Daun pandan/ ketumbar
Kismis
Garam dan gula

Cara masak nasi
Tumiskan 4 sekawan, serai, halia, daun pandan hingga naik bau. Masukkan bawang merah dan putih.. Bawang dah kekuningan masukan sos tomato, tomato puree, kiub ayam dan tomato yg dah dipotong dadu.
Bila semua dah sebati boleh la masukkan beras dan kacau @goreng selama 5 minit lebih kurang.

Pindahkan beras tadi ke periuk nasi. Kemudian masukkan air, susu, garam, gula, kismis dah 2 tangkai daun ketumbar.
Bila periuk nasi dah kee warm terus tutup suis. Ini bertujuan untuk mengelakkan nasi hangit @berkerakdi bawah. Biarkan selama 5 – 10 minit baru la bukak tudung periuk dah boleh kacau nasi pakai garpu @copstik utk elakkan nasi patah.

AYAM MASAK MERAH

1 1/2 ekor ayam (sy masak 23 ketul hr tu)
2 biji bwg besar (dikisar)
7 ulas bwg putih (dikisar)
2 inci halia (dikisar)
2 batang serai (dikisar)
1 1/2 cawan cili kisar (lebih kurang)
Sos cili
Soa tomato
Gula melaka
Gula, garam
Tomato
1 biji bwg besar utk hiasan
4 sekawan
Minyak untuk menumis

Cara memasak
Gorengkan ayam.
Tumiskan bwg merah, putih, serai dan halia kisar sampai naik bau. Kemudian masukkan cili kisar. Masak sehingga semua bahan masak dan naik minyak. Masukkan sos tomato dan kacau. Masukkan gula melaka, garam dan gula.

Masukkan ayam dah kacau dalam 10 minit lebih kurang. Biar ayam tu mesra.
Last taburkan bawang dan tomato. Siap!!!

Kami tak letak susu ya dalam masak merah ni sebab tak suka dan ayam akan cepat basi..ini resepi mak mentua kami.
Kalau nak buat sikit kecikkan portion.
Hampa try naaa..letih taip resepi panjang berjela ni.

Sumber: Latipah Karim


“Terus Jantung Macam Jatuh” Aaron Aziz Cemas Dapat Tahu Isteri Kemalangan

Pelakon popular Datuk Aaron Aziz berdepan detik cemas apabila isterinya, Datin Diyana Halik memaklumkan terbabit dalam kemalangan jalan raya yang berlaku semalam. Difahamkan, kereta model Alphard warna hitam yang dipandu Diyana itu dilanggar dari belakang oleh kenderaan lain.

Perkara ini dikongsikan sendiri di dalam satu perkongsian di laman Instagramnya. Di ruangan kapsyen, dia berkongsi dia segera meminta isterinya melakukan pemeriksaan di sebuah pusat perubatan meskipun tidak mengalami kecederaan.

“SubhanAllah bangun tido dapat message daripada my darling dia met with an accident. Kereta sondol dari belakang. Terus jantung macam jatuh, anxious.

“Terus suruh dia straight ke Prince Court sebab sakit belakang dia dari leher ke pinggang. Alhamdulilah x-ray ok.

“Tapi Dr suruh monitor dan total rest for 48 hours. Thank u to the nurses of PMC. Selalu terbaik,” tulisnya.

Pada masa sama, Aaron mengakui isterinya jenis aktif melakukan pelbagai aktiviti dan tidak boleh duduk diam sekali gus meminta wanita tersebut untuk berehat seketika.

“Rest k Dar. Bukan ke sana sini, faham. Dia ni kalau tak sakit, memang ligat. Kalau tak kerja ada aje activity dia. So kita tengok dia boleh duduk diam tak,” katanya.

Meninjau di ruangan komen, rata-rata rakan artis dan pengikut mendoakan Diyana diberikan kesembuhan dan dipermudahkan segala urusan.


“Tak Pandai Tak Apa, Asal Kita Buat. Salah Takpe, Kita Belajar..” Suami Ni Kongsi Rutin Harian Bila Isteri Dalam Pantang!

Bila ada persefahaman, tolak ansur dan tolong menolong antara suami isteri semuanya jadi indah dan mudah. Inilah yang cuba digambarkan melalui pekongsian daripada seorang suami ini bila isterinya selamat melalui proses melahirkan dengan cara pembedahan.

Menurut perkongsiannya, “Beginilah rutin harian tuan-tuan masa isteri berpantang.. balik kerja cod barang-barang, tengok baju isteri anak tak sempat basuh lagi, kita tolong basuh, tolong jemur dan lipatkan.”

Pesannya, “Tak pandai tak apa dik, asal kita buat..salah takpe,kita belajar..”

Selain itu katanya, “Tanya isteri sudah makan atau belom, kalau belum..boleh kita hidangkan, makan sama-sama..jangan hentak kaki bila balik kerja tengok makanan tak ada atas meja..tengok keadaan isteri dan anak dulu, tengok keadaan rumah..tengok dalam sinki, ada yang tak sempat isteri buat, anak tak mandi lagi ke kita tolong buatkan.”

Tambahnya lagi, “Sama-sama bertimbang rasa..bukan takut isteri dik,tapi kita hormat diorang..kerana isteri dan anak-anak adalah rezeki kita..isteri saya berpantang czer, saya memang tak bagi dia buat kerja..suruh berehat banyak-banyak.”

“Lain orang lain situasi..tak sama macam abang jugak adik, ada orang keluar gelap,balik gelap untuk cari rezeki, abg alhamdulillah setakat boleh buat abg buat..Tak kaya tak apa dik, asal kita ada usaha..insyaAllah Allah permudahkan urusan kita..”

Meninjau di ruangan komen, nyata perkongsian ini mendapat perhatian warganet hingga 3.6K komen dan 12K share. Apa yang pasti, ramai meluah rasa betapa beruntungnya dapat suami yang memahami seperti ini.

Bahkan tidak kurang juga, ramai wanita yang sedang mengandung turut tag pada suami masing-masing untuk dapat bersedia melakukan apa yang telah menjadi rutin Baharin Zakaria selepas isteri selamat melahirkan.

Bukan itu sahaja, ramai juga kaum bapa berkongsi antara pengalaman membantu dan menghargai isteri mereka. Semoga kisah ini menjadi inspirasi buat yang lain.


Ajarkan Anak Tentang Private Part Bukan Main Cakap Je. Banyak Cara Boleh Buat, Sila Hadam!

Kalau diikutkan sedari kecil lagi kita sudah ajar anak, mana satu hidung, mata, tangan dan anggota tubuh badan yang lain agar mereka mengenali anggota tubuh badan mereka.

Cuma mungkin jarang kita bercakap atau berpesan tentang adanya bahagian- bahagian anggota tubuh yang sensetif atau juga menjadi private part yang tidak boleh disentuh oleh orang lain kepada anak-anak.

Mungkin sebab kita merasakan tiada keperluan atau kita sendiri kurang mahir untuk menyatakannya kepada anak-anak.

Jadi apa kata lakukan sebagaimana perkongsian daripada pakar motivasi ini. Jom semak.

Puan ini bertanya tentang berkaitan private part. Ada followers yang tag nama saya di ruangan komen. Jadi, saya jawab di sini untuk panduan kita bersama.

1. Sensitive area atau private part adalah anggota badan yang tak boleh disentuh, dipegang, diraba, dicium, diramas atau lain-lain perlakuan ada 5.

2. Ia adalah MULUT, DADA, KEMALUAN (zakar/faraj), PUNGGUNG dan PAHA.

3. Seawal usia 2 tahun dah boleh ajar anak tentang hal ini.

4. Kita biasa kan geletek anak di bahagian ketiak, tapak kaki, pinggang. Anak pun dah faham anggota badan tu akan rasa geli bila kita sentuh atau geletek. Sebab itu bila kita cuba geletek bahagian itu, dia cepat-cepat lari.

5. Ini bermakna anak maklum ada anggota badan yang bila disentuh akan rasa geli.

6. Maka, kita wajib bagi tahu pada anak ada anggota badan yang lain bila disentuh, mereka akan rasa tak selesa; mulut, dada, kemaluan, punggung dan paha.

7. Jika ada sesiapa sahaja cuba pegang, sentuh, raba, ramas, tarik seluar atau apa jua perlakuan melibatkan private part, ajar anak untuk lakukan 3 STEP ini.

a) YELL – jerit kuat-kuat

b) RUN – lari selamatkan diri

c) TELL – bagi tahu ibu bapa atau guru tadika atau pengasuh atau sesiapa sahaja yang ada di lokasi berkenaan

8. Bukan sahaja tiada orang boleh menyentuh private part mereka, mereka pun tak boleh sesuaka hati buat benda yang sama kepada orang lain walaupun sesama adik beradik dan sepupu sekalipun.

9. Individu yang mencabul ini boleh jadi orang yang dikenali; suami, ayah, atuk, abang, adik, kawan-kawan, bapa saudara, biras, guru, ustaz, warden dan lain-lain.

10. Anak boleh hafal lagu-lagu Didi & Friends sebab sentiasa ulang video yang sama, seperti itu jugalah anak kena hafal 3 step di atas. Kita sebagai ibu bapa kena selalu ulang dan ulang.

11. Antara aktiviti yang boleh dilakukan adalah, ambil sehelai kertas A4, lukiskan anggota badan, warnakan gambar itu, kemudian minta anak bulatkan anggota badan yang tak boleh disentuh oleh sesiapa.

12. Kena sentiasa cari moment untuk educate anak bab ini. Waktu siapkan mereka mandi, bersama dengan anak dalam kereta saat balik sekolah, tonton tv bersama dan lain-lain keadaan. Inilah yang dipanggil learning moment.

13. Sekiranya anak menjadi mangsa cabul (nauzubillah), terus report polis. Kanak-kanak tidak pandai menipu bab begini.

14. Untuk tindakan undang-undang memang renyah. Apatah lagi kes melibatkan antara kanak-kanak dan kanak-kanak yang lain atau antara sedara mara dan anak kita. Tapi ingat, fokus utama adalah anak kita. Kejahatan berlaku sekejap je, tapi trauma anak akan kekal sampai bila-bila.

Semoga bermanfaat.